
A firma MoU pa evalua 
posibilidad di explora 


hidrocarburo den awanan 


teritorial di Aruba 


•	 Siman	mundial	di	 


curason,	un	siman	pa	 
trece	cambio 


•	 Chavismo	ta	kere	 


cu	turismo	lo	ta	e	 
elemento	fundamental	 
pa	e	desaroyo	di	 
Venezuela 


•	 Minister	Endy	Croes	ta	 


elabora	cu	Fundacion	 
Lotto	pa	Deporte	riba	 
e	proyectonan	na	 
caminda 

Corsou: Ministerio di Husticia ta sigui 


proceso legal pa menornan cu a yega via boto 


Lider di Banco Central Europeo: grado di 
interes lo keda halto “tanten cu mester” 

Aruba conoce… 
‘Economies of scale’…? 

Bandera di Metanan Mundial pa Desaroyo Sostenibel a ser hisa na 
diferente parti di Aruba 


25 di september di aña 
2015, diferente lider na 
nivel mundial a adopta 
un conhunto di metanan 
specifico cu nan mester 
logra den 15 aña, ayera 
Aruba a conmemora e dia 
aki ayera cu hisamento di 
e banderanan di Sustain- 
able Development Goals. 


E meta di esaki ta pa crea mas 
consciencia y mas aceptacion 
den comunidad, e metanan 
mundial pa desaroyo sosteni- 
bel ta constitui na un yamada 
universal pa tuma accion y 
pone fin na pobresa, protege 
e planeta y mehora e bidanan 
y perspectivanan di e person- 
anan na henter e mundo. 
Esaki ta tumando luga na 
diferente luga rond di mun- 
do, pero en general, e medi- 
danan tin como fin pa logra 
e obhetivonan pero te ainda 
no tur pais ta avansa den scala 
necesario, aña 2020 a marca e 
inicio di un decada di accion 
ambicioso pa logra e obhe- 
tivonan pa na 2030. 
Aunke e metanan no ta hu- 
ridicamente obligatorio pa 
wordo cumpli, tin paisnan 
cu a adopta e metanan pa nan 
mes y a establece un marco 
nacional pa e logro di e 17 
obhetivo, den esaki, paisnan 
tin e responsabilidad primor- 
dial di siguimento y ta haci 
pruebanan di e progreso cu a 
wordo cumpli y e metanan pa 


aña 2030. 
Aliansa Mundial di Inver- 
sionistanan pa Desaroyo Sos- 
tenibel, cu ta un coalicion 
apoya pa Nacionnan Uni di 
30 lider empresarial a wordo 
presenta na october di aña 
2019, t traha pa ofrece un 


liderazgo den e mobilisa- 
cion di recursonan na fabor 
di e desaroyo sostenibel y e 
definicion di incentivo pa 
haya inversionnan sostenibel 
na largo plaso. 


Proyecto ‘25 Hours of Theatre’ ta enfoca ariba formacion teatral di 
hobennan 


Ayera tardi durante un 
conferencia 
di 
prensa, 
Daylan Krozendijk y Fer- 
dinand Franca, dos pro- 
fesional den e tereno di 
teatro, conhuntamente cu 
Jeugdtheaterschool Dra- 
zans di Corsow, a anuncia 
e proyecto ‘25 Hours of 
Theatre’. 
E proyecto ’25 Hours of The- 


atre” lo ofrece e hobennan, 
entre 13 y 18 aña di edad, 
amante di teatro, e oportuni- 
dad pa engrandece nan cono- 
cemento teatral como tambe 
yuda nan den nan proceso 
artistico y profesional. 


Durante e proyecto aki e par- 
ticipantenan lo tin 25 ora pa 
traha riba un presentacion di 


teatro. E hobennan lo ricibi 
guia profesional di coach-, 
maestro- y directornan di 
teatro, tanto nacional, region- 
al y internacional. 


E manera cu e proyecto ta 
diseña ta cu e participan- 
tenan lo wordo parti den 
diferente grupo y lo haya un 
tarea specifico pa traha cune. 


E intencion tras di esaki ta 
pa duna e hobennan e opor- 
tunidad di bin cu nan mesun 
creacion, prepara un obra for 
di cero y traha cu otro hoben- 
nan, y siña habilidadnan di 
bida, manera comunicacion, 
creatividad, entre otro. Na 
final nan lo presenta nan pro- 
ducto/ presentacion teatral na 
publico en general. 


E meta di e proyecto ’25 
Hours of Theatre’ ta pa pre- 
para e hobennan den nan for- 
macion teatral y asina conti- 
nua cu e disciplina aki di arte. 


Debi na e exito di ‘20 Hours 
of Theatre’, cual a tuma 
luga aña pasa, tanto Franca 
y Krozendijk tin e deseo pa 
continua cu tipo di proyec- 
to- y programanan asina y a 
traves di esakinan engrandece 
e arte di teatro na Aruba. 


“Nos enfoke ta nos hoben- 
nan cu mester sigui mantene 
e disciplina di teatro bibo pa 
e siguiente generacion. Nan 
lo ta nos futuro lidernan cu 
mester continua cu e bunita 
forma di arte aki,” nan a en- 
fatisa. 

A firma MoU pa evalua posibilidad di explora hidrocarburo den 
awanan teritorial di Aruba 


Den un conferencia di 
prensa di ayera minister di 
Integracion, Labor y En- 
ergia Glenbert Croes a in- 
forma cu Compania Aru- 
bano di Petroleo a firma 
un MoU cu un compania 
di petroleo renombra di 
Merca Armstrong Inter- 
national pa asina colabora 
den un estudio pa evalua e 
potencia di hidrocarburo 
den area maritimo di Aru- 
ba. 


Despues di un proposicion 
cu el a trece dilanti den un 
conseho di ministernan pa 
haya aprobacion pa Compan- 
ia Arubano di Petroleo (CAP) 
y e compania Armstrong Oil 
& Gas INC a traves di su 
subsidiario Armstrong Inter- 
national, 19 di september ul- 
timo a ser firma un Memo- 
randum of Understanding 
(MoU) entre e dos compa- 
nia aki pa cuminsa explora e 
posibilidadnan pa reanuda e 
perspectiva di explora hidro- 
carburo (gas of petroleo) den 
awanan teritorial di Aruba. 


E mandatario a informa cu 
Armstrong ta un compania 
priva cu ta explora petroleo 
y gas, el a ser funda na aña 
1985 door di William (Bill) 
Armstrong cu base na Den- 
ver, Colorado, nan a traha 
cu diferente socio como por 
ehemplo, Exxo, Chevron, 
Repsol, Eni, Anadarko y San- 
tos. 
Hunto cu diferente socio ta e 
responsabel pa descubrimen- 
to di mas di 2.5 miyon bari 
petroleo na e campo Pikka 
situa na Alaska, Merca. 
E meta di e MoU ta pa Arm- 
strong International conduci 
un estudio comprensivo util- 
isando tur e datonan geologi- 
co y geofisico disponibel. E 
estudio lo inclui un interpre- 
tacion di e datonan sismico 
existente. Basa riba e datonan 
aki, un modelo geologico lo 
ser produci y prospectonan 
di hidrocarburo lo ser iden- 
tifica. 
Despues di e resultadonan 
decepcionante di e pos ex- 
ploratorio (Bon Bini-1X) cu 
a ser bora na 2018, actividad 
riba tereno di exploracion pa 
hidrocarburo na Aruba tabata 
hopi limita. Cu e firmamen- 
to di e MoU aki, ta spera cu 
lo mira e datonan existente 
cu un bista fresco cu lo por 
resulta den un perspectiva 
nobo pa locual ta e potencial 
di hidrocarburo den Aruba 
su area maritimo. Segun 
minister Croes a sigura “nos 
ta cautelosamente optimista 
pasobra esaki ta oportunidad- 
nan importante pa explora, pa 
nos por logra stabilidad ener- 
getico, economico y bonansa 
financiero pa Aruba.” 
Minister tambe a splica cu 
pa e proximo cuatro luna no 
lo tin boramento na lama, 
aworaki loke e compania ta 
bay haci cu tur informacion 


cu Repsol a colecta durante 
nan studio ta propiedad di 
CAP y nan dos hunto lo sinta 
pa analisa e datonan ey “pa 
motibo cu tecnologia ta keda 
avansa, tecnologia pa descu- 
bri e rikesanan den sub-suelo 
rond tambe ta keda avansa, 
pero no solamente pa exito 
sino tambe pa sigura cu cu- 
alkier actividad di extraccion, 
exploracion cu bin tuma luga 
di un forma medio ambien- 
tal sigur y sano, esey ta fun- 
damental,” minister Croes a 
sigura. 
Den su opinion, e compania 
aki “ta mirando algo cu otro- 
nan no a mira” y esaki ta bay 
ta e prome proyecto di e com- 
pania aki den region y nan ta 
confia mirando e exito di e 
compania aki na otro paisnan 
como por ehemplo na Mer- 


ca, “un dado momento nan 
lo mira algo cu mas precision 
y lo duna un miho perspec- 
tiva pa logra e descubrimento 
substancial pa Aruba.” 
Igualmente el a señala cu 
Armstrong a explora na dife- 
rente luga di Merca, como 
por ehemplo North Dakota, 
Louisiana, California, Michi- 
gan, Utah, Texas, Wyoming y 
na Alaska. 
Pa loke ta trata “economies 
of scale” pa energia renovabel 
e unico manera pa nan por 
mehora esaki ta pa paisnan 
transforma nan economia y 
nan sociedad pa usa energia 
renovabel segun loke min- 
ister Croes a declara, “mes- 
cos cu Hydrogen cu ta bay 
wordo produci, pero tambe 
e mester wordo consumi y 
mester wordo usa, nos como 


sociedad mester ta prepara 
pa tuma e hydrogen ey den 
nos auto, productonan cu ta 
produci cu hydrogen cu ta 
un diferente componente cu 
mester wordo gevuld door 
di energia berde, solar, di 
biento, kiermen pa nos me- 
hora economies of scale y ta 
bay ta e challenge di e prox- 
imo decadanan pa mundo, 
ta transforma nos economia 
den hydrogen economies, 
den renewable economies y 
esey ta bay ta fundamental,” 
minister Croes a sigura. 
Transicion pa energia renova- 
bel a cuminsa pero tanten 
cu energia renovabel no por 
suministra 100% di e de- 
manda, fossil fuels ta keda 
indispensabel, e mandatario 
a sigura cu nan ta invertiendo 
den energia renovabel con- 
huntamente cu otro proyec- 
tonan manera Eagle LNG 
y Acciona Energia, ademas 
inversion den expansion di 
parke di molina di biento 
tambe ta den e proyecto aki 
igualmente cu mas parke so- 
lar segun el a sigura. 
Pa loke ta trata independencia 
di energia, minister Croes a 
mustra den un sheet cu prijs- 
nan di combustibel ta fluctua 
y for di 2020 a subi drastica- 
mente, ambiente geopolitico 
a crea un falta substancial den 
inversion pa energia, specifi- 
camente exploracion di hi- 
drocarburo, e consecuencia 
ta cu siguridad di energia 
mundialmente core riesgo y 
pa e motibo ey ta importante 
pa Aruba busca independen- 
cia di energia. 

Actualisacion ariba status di negociacion cu Hulanda 
Prome Minister: “Unico manera cu por sali di e situacion ta pa traha 
ariba otro rijkswet, pa Hulanda e ta keda importante” 


Ayera durante conferen- 
cia di prensa di Gobierno 
di Aruba, Prome Minis- 
ter, Evelyn Wever-Croes, 
a duna actualisacion ariba 
e status di negociacionnan 
cu Hulanda pa loke ta 
trata e Ley di Reino di 
Supervision 
Finanaciero 
(RAft) y e debe di COV- 
ID-19 cu ta vence dia 10 di 
october, y a elabora ariba 
e proposicionnan cu Go- 
bierno di Aruba a manda 
pa Hulanda pa trece un 
solucion na e situacion. 


Prome Minister a splica cu 
siman pasa dialuna durante 
otro conferencia di prensa el 
a duna un relato extenso to- 
cante con e negociacionnan a 
bay riba e tema. A bay back na 
aña 2020 ora cu e pandemia 
di COVID-19 a cuminsa y e 
necesidad pa a yega na pal- 
abracionnan cu Hulanda. 


El a remarca cu desde juni 
di 2022 Gobierno di Aruba a 
cuminsa papia cu Hulanda pa 
wak con ta haci pa paga back e 
debe aki y cu a haci diferente 
proposicion, tanto riba nivel 
aambtelijk como riba nivel di 
gobierno, bestuurlijk. 


Prome Minister a splica cu 
e prome carta cu gobierno a 
manda tabata data 7 di feb- 
ruari 2023 y tabata dirigi na 
Secretario di Estado, Alexan- 
dra van Huffelen, cual ta bisa 
cu ya caba desde juni 2022 
Gobierno di Aruba a haci dos 
proposicion na Hulanda pa 
sali for di e debe. 
E motibo pakico a cuminsa 


cu e palabracionnan den luna 
di juni 2022, el a indica, ta 
pasobra ya caba na mei 2022 
Parlamento di Aruba den su 
totalidad a expresa cu nan no 
ta di acuerdo cu e RAft na e 
manera cu e tabata na e mo- 
mentonan ey. 


“Tur fraccion den Parlamen- 
to di Aruba tabata critico, tur 
a pidi pa cambia cierto cos- 
nan, algun a manda 30 pagina 
di cambio, otro a manda un 
pagina di cambio, pero tur 
a pidi pa cambio. Na e mo- 
mento ey nos a saca afo tam- 
be cu e mayoria den parla- 
mento no ta sostene e idea di 
un rijkswet, otro nan si tabata 
sostene un rijkswet cu cam- 
bio, pero no e partidonan mas 
grandi y consecuentemente 
no tabatin sosten pa un rijk- 
swet,” el a indica. 


Pa e motibo aki, el a agrega, 
den e carta di dia 7 di februari 
nan a propone pa bay na un 
onderlinge regeling, en bes 
di un rijkswet, cual tabata e 
caso tambe cu COHO, pero 
e proposicion aki Hulanda a 
rechasa. 


El a sigui splica cu den e me- 
sun reunion di juni 2022, y 
Gobierno di Aruba a ripiti 
esaki den e carta di 7 di feb- 
ruari tambe, nan a propone 
e di dos oferta cual tabata pa 
laga e LAft manera cu e ta, 
pero ta agrega algun clausula 
adicional cu ta laga Hulanda 
sinti mas confortabel paso- 
bra, segun Prome Minister ta 
señala, Hulanda ta buscando 
comfort pasobra nan no kier 


pa 
Aruba 
unilateralmente 
cambia e ley di LAft. 


Den e mesun carta, el a in- 
dica, nan a propone pa pone 
mas clausula den e ley cu ta 
stroba un gobierno y parla- 
mento cambia e ley aki sin 
mas, pero ambos peticion a 
wordo rechasa door di Hu- 
landa. 


E siguiente oferta, Prome 
Minister a sigui splica, nan a 
manda den un carta di dia 17 
di juli den cual nan ta referi 
back na un reunion cu a tuma 
luga na Aruba dia 4 di juli 
2023 cu Secretario di Estado 
van Huffelen, den cual a par- 
ticipa, apart di Minister di Fi- 
nanzas, e vice Prome Minis- 
ter Ursell Arends y Minister 


di Asuntonan Economico, 
Geoffrey Wever. 


Den e carta aki Gobierno di 
Aruba a pone riba papel kico 
ta e proposicion cu a haci dia 
4 di juli den e reunionan. E 
proposicion ta, si Hulanda su 
preocupacion ta cu Aruba por 
cambia unilateralmente e ley, 
pa fia e placa na e interes abao 
y si den futuro un gobierno y 
un parlamento dicidi cu nan 
ta bay cambia esaki, ta hisa e 
interes automaticamente y 
bay na un interes halto. 


“Nos a elabora ariba esaki 
pues pa ankra esaki den e len- 
ingsvoorwaarden y cu nan ta 
conta mientras cu tin e debe. 
Den e reunion esey a wordo 
rechasa pero asina mes nos a 
haya importante pa toch elab- 
ora mas extensamente riba 
dje, pero despues a haya con- 
testa cu e ta wordo rechasa di 
dos biaha,” el a remarca. 


Den un tercer carta, data 31 
di augustus 2023, a presenta 
un opcion nobo, e ‘hoofdli- 
jnen akoord’. Den e carta aki, 
Prome Minister a agrega, a 
mustra tambe cu ya caba dia 
29, 30 y 31 di augustus taba- 
tin combersacion cu a tuma 
luga riba e proposicion aki 
cu a wordo rechasa riba niv- 
el aambtelijk, pero despues 
den un carta di 6 di septem- 
ber, Secretario di Estado van 
Huffelen a indica cu e ta dis- 
puesto pa papia ariba e op- 
cion aki den cual Gobierno di 
Aruba a presenta un solucion 
hibrido y aworaki e negocia- 
cionnan ta na e punto aki 
Prome Minister a informa 
tambe cu siman pasa na New 


York el a reuni extensamente 
cu Secretario di Estado, Alex- 
andra van Huffelen y despues 
cu Premier Rutte hunto cu e 
Secretario di Estado. 


El a splica cu e kier a compro- 
nde for di ambos dicon nan 
tin asina tanto problema cu 
e supervision mester wordo 
regla den un rijkswet. Segun 
el a indica, Secretario di Es- 
tado van Huffelen y Premier 
Rutte a splica cu nan kier evi- 
ta cu despues di e Gabinete 
Wever-Croes “bin un gobi- 
erno iresponsabel atrobe y 
neglisha tur norma y palabra- 
cion y cu e pueblo di Aruba 
ta hay’e un biaha mas ta carga 
pa e debenan di un gobierno 
iresponsabel.” 


Prome Minister a splica cu 
el a informa na van Huffel- 
en y Rutte cu Parlamento di 
Aruba a pasa un mocion pa 
elimina e RAft, pasobra e ta 
basa riba un consensus y si 
no tin consensus, no tin rijk- 
swet. “Unico manera cu por 
sali di e situacion ta pa traha 
ariba otro rijkswet, pa Hu- 
landa e ta keda importante,” 
el a subraya. 


Por ultimo el a indica cu a 
splica Hulanda ariba e in- 
tencion cu tin cu e propu- 
esta hibrido y lo reuni ariba 
esaki. El a remarca cu si yega 
na un acuerdo prome cu fin 
di aña, Hulanda ta dispuesto 
pa presta e interes na 5.1% y 
si esaki no ta e caso, e ta bira 
entre 6% y 8% y segun calcu- 
lacionnan pa Aruba esaki lo ta 
mas cerca di e 6% cu e lo ta 
di e 8%. 

Aruba conoce… 
‘Economies of scale’…? 


Aruba su tamaño ta un factor limitante pa 
‘economies of scale? Normalmente esey ta parce 
nos logico ora bo ta un teritorio di apenas algo 
mas di 100.00 habitante y 180 km cuadra. Sin 
embargo esnan cu no lo ta mucho di acuerdo 
cu e ponencia aki lo mustra riba pasado unda 
Aruba tabata un centro importante di refinacion 
di producto petrolero, cu tabatin un impacto 
hopi grandi den desaroyo economico di e isla. 
Esey ta berdad pero no automaticamente ta 
proba cu repiticion ta posible, al contrario, nos 
lo bisa. 


Laga nos cuminza primeramente cu bisa kico 
nos ta comprende bao di ‘economies of scale’. 
E termino ta referi na e situacion unda un 
empresa ta obtene bentaha comparativo ora nan 
ta aumenta produccion y por reduci prijs pa cada 
unidad pasobra cierto costo di operacion por ser 
cubri pa mas producto. Mas grandi e produccion, 
mas efecto positivo riba prijs di producto y mas 
efecto positivo tambe riba posicion competitivo 
di e empresa. 
E desaroyo industrial petrolero cu cerca nos 
a cuminza casi 100 aña pasa tabata debi na e 
situacion unda cierto consideracion geopolitico 
a hunga un papel importante, pasobra e 
companianan Europeo y Meicano cu tabata 
explota e petroleo Venezolano, no tabata haya 
prudente, mirando e clima politico instabil 
na e pais ey, a busca nan refugio den teritorio 
Hulandes loke a garantiza nan e seguridad 
huridico cu nan tabata desea. Esaki den e fase ey 
di desaroyo di e sector petrolero a duna e base pa 
creacion di un industria petroleo na e islanan di 
un tamaño cu te awe lo ta categoriza nan como 
refineria grandi. 


Sin embargo, esey no a keda asina. Desaroyo di 
refineria den e paisnan recipiente y descubrimento 
di petroleo na hopi diferente pais a amplia oferta 
di crudo y producto refina enormemente. Esey 
finalmente a crea un situacion practicamente 
insuperable pa tur e refinerianan grandi 
orienta riba exportacion den nos region, cu 
no tabatin un base interno di crudo propio. 
Casi 100 aña despues, nos ta den un situacion 
hopi diferente, unda produccion industrial a 
bira algo di amplio aplicacion di ‘economies 
of scale’, sigur tur loke tin di haci cu industria 
quimico, por ehemplo den produccion di e 
producto basico pa elaboracion di diferente 
tipo di plastic, etc. Industria petrolero mes a 
concentra hopi mas, sea cerca di e fuente o cerca 
di e mercadonan grandi. Otro motibo pa no 
establece mas na un isla cu no ta cay den ningun 
categoria faborable. 
Nos ta na 2023 y ta tumando nota di e intentonan 
gubernamental pa contempla e posibilidadnan 
di crea un compleho industrial cu ta requeri un 


plan empresarial cu ta bay trece sigur e pregunta 
con ta logra e volumen adecua pa por ta 
competitivo, entre otro interogante cu por tin. E 
idea pa trece hunto tanto hidrogeno y gas natural 
ta duna riba papel e posibilidad pa produci por 
ehemplo amonia. Esaki na su turno por usa pa 
produci un cantidad di producto, entre otro 
fertilizante pa agricultura. Si nos ta comprende 
e plannan anuncia di gobierno, lo ta pensando 
den e direccion aki, contando cu gas natural di 
Eagle LNG y hidrogeno produci localmente cu 
energia renovable di e partner Spaño Acciona 
Energia. Esey ta mustra bon, riba papel, pero ban 
papia ‘economies of scale’ awor. Si bo tin bon 
uso pa gas natural, mas grandi bo volumen ta, 
mas faborable e prijs por ta. Bo ta keda depende 
di demanda fuerte mundial y ademas lo mester 
paga pa e transporte y almacenamento di e gas 
aki. Esey por ta un desbentaha grandi compara 
cu productornan grandi cu tin acceso mas facil y 
mas barata na gas natural. 


Awor e hidrogeno. E idea lo ta pa produci 
hidrogeno ‘berde’ loke ta implica di por dispone 
di cantidad grandi di electricidad pa por produci 
hidrogeno berde. Kico ta ‘cantidad grandi’ 
na nos nivel? Si nos produci doble e cantidad 
actual di electricidad, nos ta papiando di un 
poco mas di 100 MW extra riba un dia normal. 
Si nos por logra esey, pakico nos ta bay produci 
hidrogeno si nos por suministra suficiente 
electricidad na WEB pa por cubri gran parti di 
nos uso di coriente, y mantene un capacidad 
di reserva den HFO o preferiblemente gas 
natural, como backup. En todo caso, ni cu nos 
yena Aruba cu molino y panel solar, nos no por 
yega cerca di e nivel industrial cu lo bay tin den 
nos region. Den un analisis publica dia 23 di 
maart 2023 e medio aki a resumi e proyectonan 
di produccion di hidrogeno den nos region y a 
yega na e conclusion cu por ehemplo Colombia 
ta planificando un produccion di hidrogeno cu 
ta abarca uso di entre 1 y 3 GW (GigaWatt= 
mil MW). Un produccion anto di entre diez pa 
trinta biaha mas grandi cu Aruba quizas por... 
Esey yama ‘economies of scale’. 


Cu e tipo di proyecto aki andando den nos 
region, unda pa motibo di ta liga na presencia 
di petroleo y gas natural na Colombia e pais aki, 
cu no ta e unico, ya ta programando actividad 
den produci y usa hidrogeno na un magnitud cu 
Aruba nunca lo logra. Nos ta tende e ‘sabionan’ 
den gobierno argumenta caba cu “ta pesey 
ta bay importa gas natural na gran cantidad”. 
Lamentablemente esey ainda no ta duna bo e 
bentaha di volumen pasobra transporte ta keda 
duna costo extra cu ta un desbentaha grandi. 
Ademas, e soño di ‘energia berde’ a disparce, 
manera gas... 

Minister Dangui Oduber: 
Augustus ta registra un crecemento di 107% den comparacion cu 
aña 2019 


Minister di Turismo y 
Salud Publico sr. Dangui 
Oduber ta informa comu- 
nidad cu e resultadonan di 
turismo pa luna di augus- 
tus 2023 a drenta. A ser de- 
mostra un biaha mas den 
luna augustus 2023 cu e 
cifranan a surpasa e nivel- 
nan di mesun luna di aña 
2019. 


Den luna di augustus Aruba a 
ricibi 106,185 turista via nos 
aeropuerto. Un cresemento 
di 10.5% den comparacion cu 
luna di augustus 2019. Esaki 
ta un recuperacion di 107% 
den comparacion cu augus- 
tus di 2019 cu Aruba a ricibi 
96,100 bishitante. 


Locual a resalta den e rapor- 


tahe tambe ta e recuperacion 
di nos mercado mas impor- 
tante cu ta Estados Unidos 
cu a registra un cresemento 
di 13.4% porciento compara 
cu augustus di aña 2019. Tur- 
ismo ta sigui crece y sigui 
surpasa nivelnan di aña 2019 
cual sigur ta excepcional. 
Esaki bo ta wak e tambe den 
e grado di ocupacion na e 


hotelnan. E ta refleha den ci- 
franan di Average Daily Rate 
y tambe e RevPAR. Tambe 
den e Tourism Credit di Ban- 
co Central cu ta mustra cu e 
turista ta lagando mas placa 
atras den nos economia. 


Aruba su turismo te cu awor 
tur luna a registra un recu- 
peracion di riba 100% por- 
ciento compara cu 2019. Tur 
indicador ta mustra cu na fi- 
nal di aña 2023 Aruba ta bay 
tin un aña record den turis- 
mo. Aerolineanan tin confi- 
ansa den Aruba y esaki bo ta 
mir’e den e diferente rutanan 
nobo cu nos tin na diferente 
pais. 
Linea crucero nan tambe ta 


demostra confiansa den Aru- 
ba, ta premira cosnan grandi 
pa Aruba su turismo crucero 
den aña 2024. Tin hopi calls 
confirma y ta bay tin linea 
crucero nobo cu lo bin Aruba 
pa prome biaha. 


Minister Oduber ta gradici 
tur e partner nan den turismo 
cu cu ta haci cu awe Aruba 
ta surpasando tur especativa 
den su recuperacion. Danki 
na e pueblo cu a demostra 
di ta uno resiliente, ban sigui 
demostra nos cordialidad y 
duna e hopitalidad na nos 
bishitantenan cu nos ta cono- 
ci pe. Turismo ta keda e driv- 
er principal di nos economia. 


Prome Minister Evelyn Wever-Croes: Durante UNGA78, 
Premiernan di Reino a reuni cu secretario general di Nacionnan Uni, Sr. 
Antonio Guterres 


Un siman hopi fructifero 
ta tras di lomba na unda 
cu na New York a tuma 
luga 
e 
reunionnan 
di 
Asamblea General di Na- 
cionnan Uni #UNGA78. 
Diferente Lider di dife- 
rente pais a reuni pa en- 
tre otro hunto mira con 
pa mehora nos mundo. E 
Metanan di Desaroyo Sos- 
tenibel, (SDG’s) tawata 
punto central rond di cua 
e diferente reunionnan a 
tuma luga. 


Prome Minister Evelyn Wev- 
er-Croes durante Confer- 
encia di Prensa di Gobierno 
di Aruba dialuna mainta, a 
elabora mas di su participa- 
cion durante e 3 dianan na 
Nacionnan Uni na unda el a 
atende 28 diferente conferen- 
cia bilateral, high level events, 
y reunionnan riba diferente 
topico, manera derecho hu- 
mano y topiconan pa em- 
podera hende muhe, adapta- 
cion di clima y infrastructura, 


energia y pobresa. 


Tambe Prome Minister hun- 
to cu Premier di Hulanda 
Mark Rutte y Premier di 
Sint Maarten Silveira Jacobs, 
a reuni cu Secretario Gen- 
eral di Nacionnan Uni, señor 
Antonio Guterres. Prome 
Minister a remarca cu ainda 
durante e reunion aki, Aruba 
ta hayando hopi elogio pa a 
guia e Conferencia di Awa 
cu a tuma luga na Aruba na 


luna di maart ultimo. Esaki 
tawata un evento cu Hulanda 
a organisa y Aruba tawata e 
anfitrion y Prome Minister 
tawata tin e honor pa lidera 
esaki. 


Di parti di Aruba, durante e 
reunion cu señor Guterres, 
Prome Minister a elabora 
riba e necesidadnan cu, como 
isla chikito, Aruba tin. Pais- 
nan SIDS, Small Islands De- 
velopment States, tin varios 


necesidad compara cu pais- 
nan grandi. Prome Minister 
a pidi atencion pa e debenan 
grandi debi na e pandemia 
Covid cu nos paisnan SIDS 
tin, incluyendo Aruba. 


Secretario General di Na- 
cionnan Uni ta un promo- 
tor di e Proyecto Swap Debt 
To Grant. Esaki ta encera cu 
paisnan cu tin debenan di 
pandemia, haya un tipo di 
dispensacion y por uza e placa 
pa inverti pa haci e pais mas 
resiliente. Esaki, Prome Min- 
ister a enfatisa, ta un proyecto 
cu Gobierno di Aruba sem- 


per ta sostene. Prome Min- 
ister a haci peticion pa sigui 
pone atencion y enfasis riba 
esaki. 


Secretario General Guterres 
a informa e Premiernan di 
Reino cu recientemente, Por- 
tugal a implementa esaki na 
Cabo Verde y esaki e Prome 
Minister di Cabo Verde a 
remarca tambe den un otro 
encuentro. Prome Minister, 
den nomber di Gobierno di 
Aruba, Hunto cu Nacionnan 
Uni a compromete pa sigui 
traha riba esaki pa Aruba 
tambe. 

HOH tambe presente na Expo Salud 2023: 
Profesionalnan di Hospital a demostra cu nan semper t’ey! 


Durante fin di siman a 
tuma luga Expo Salud 
2023 unda cu diferente 
profesional den e mundo 
di cuido a cera cabes pa 
hunto duna comunidad 
di Aruba informacion to- 
cante varios topico intere- 
sante y esencial pa cuido 
di salud. Claro cu e team 
di Horacio Oduber Hospi- 
tal (HOH) tambe tabat’ey 
pa forma parti di e tre- 
mendo organisacion di e 
expo salud 2023. 


Como un di e stakeholders 
di mas grandi y importante 
den e area di cuido medico na 
Aruba, sr. Gregory Croeze, 
miembro di hunta di direc- 
tiva di HOH, a expresa cu 
“Hospital semper t’ey pa co- 
munidad y pues awe ta aki- 
nan pa duna informacion 
na tur cu bishita expo salud. 
HOH su team di camber di 
operacion tabata presente pa 
splica e bishitantenan kico ta 
importante pa nan sa na mo- 


mento cu nan tin cu bay haci 
un operacion. Tambe tabat’ey 
presente e team di Bloedbank 
pa recluta mas donante y e 
team di LABHOH cu a duna 
informacion riba tur e tipo di 
testnan cu ta haci.” Sr. Croeze 
a expresa di ta hopi contento 
cu e tipo di actividadnan asi- 
na pasobra e ta un manera di 
trece tur e stakeholders hun- 
to pa un solo meta. Croeze a 
expresa palabra di gratitud na 
e team completo cu di HOH 
cu a duna informacion na 
expo salud. “Y kier corda tur 
hende cu nos semper t’ey pa 
duna informacion y educa e 
pashentnan y comunidad riba 
kico tur por spera na HOH 
pero tambe e servicionan cu 
ta ofrece,” Croeze a termina. 


Josephine 
Willems, 
Medewerker Bloedbank, a 
comenta cu e meta di Bloed- 
bank na expo salud ta pa haya 
mas donante. “Tene na cuen- 
ta cu un donacion por salba 
tres bida, Willems a enfatisa. 


Nos falta hopi mas donante 
di sanger pa por cubri nos 
isla y e cantidad di habitante 
cu tin na Aruba”, Willems a 
conta. Un gesto bunita cu no 
ta costa nada y ta pa salba bida 
di un otro. Pues, subi www. 
bloedbankaruba.aw y regis- 
tra di biaha pa bo tambe bira 
donante di sanger. 


Zoyenka Figaroa, Analist na 
LABHOH, a splica cu “LAB- 


HOH a informa tur bishitan- 
te tocante e testnan cu ta haci 
na laboratorio, pero special- 
mente e parti di patologia. Y 
tur cu a pasa cerca nos a haya 
e oportunidad pa mira mues- 
tra di un paptest bou di e 
microscop, por ehempel por 
mira con e celnan ta mustra”. 
Tambe di biaha a conta bishi- 
tantenan cu si no por yega 
LABHOH por haci uzo di e 
servicio di prik na cas tambe y 


tur informacion aki por haya 
riba www.labhoh.org. 


Camber di Operacion tambe 
tabat’ey presente unda a duna 
informacion di loke bo tin cu 
haci prome cu bo opera, pues 
pakico bo tin cu ta na yuna 
y mucho mas. A trece dife- 
rente instrumento di cam- 
ber di operacion y a tambe 
nos profesionalnan a duna 
demostracion con ta intuba 
un pashent. Hopi pregunta 
a ser haci cu e meta principal 
pa purba di kita e miedo cu 
por tin y alabes garantisa cu e 
operacion lo cana bon,” Nina 
Brito- Kelly cu ta assistent 
manager di camber di opera- 
cion a termina bisando. 


Hospital ta contento di a for- 
ma parti di e Expo Salud 2023 
cu tabata un exito sigur y kier 
manda palabra di pabien pa 
henter e team cu a traha duro 
pa haci esaki posibel. 


Siman mundial di curason, un siman pa trece cambio 


Den e dianan nos dilanti 
entre 23 di september y 30 
di september automobil- 
istanan por tuma nota di 
luznan color cora riba e 
monumento di Bestuur- 
skantoor, na rotonde di- 
lanti di WEB y tambe na 
e toren di Aeropuerto In- 
ternacional Reina Beatrix. 
E luznan cora aki ta den 
conexion cu e siman mun- 
dial di curason. E meta di 
e luznan cora ta pa yama 
atencion di tur hende riba 
malesanan di curason cu 
por perhudica nos salud. 


Combati e malesanan cardio- 
vascular sigur ta importante 
pa cada curason cu ta bati. 
Conscientisacion ta un parti 
hopi importante den cuadro 
di e plan nacional di preven- 
cion di malesanan NCD’s. 
Un di e causanan cu mas ta 
afecta nos curason ta pre- 
sion halto, esaki por wordo 


combati door di hiba un bida 
mas saludabel. Presion halto 
ta afecta mas cu 30% di adul- 
tonan rond mundo, cu ta 
encera mas cu 1 biyon per- 
sona. E ta e factor di riesgo 
principal di malesa di curason 
(cardiovascular, specialmente 
malesa coronario y stroke 
(atake celebral), pero tam- 
be malesa di riñon cronico, 
problema di curason, aritmia 
y demencia. Esaki ta e mo- 
tibo cu Minister Dangui ta 
urgi comunidad pa sigui haci 


nan testnan di presion, haci 
bo chekeo mediconan regu- 
larmente pa preveni cualkier 
tipo di malesa. 
Ministerio di Salud Publico 
su maneho ta basa riba pre- 
vencion. E siman aki ta pa re- 
fleha y pa promove un cam- 
bio den nos estilo di bida, pa 
hiba un bida mas saludabel y 
mas activo. Esaki por preveni 
malesanan 
cardiovascular, 
ataca di curason of stroke. 

Incidente na scol bao investigacion di polis 


(CuraçaoChronicle) - Du- 
rante fin di siman pasa, e 
comunidad a tuma nota 
di varios video viral unda 
por a mira dos studiante ta 
pleita riba caya. Despues, 
un di e mayornan di e stu- 
diante a drenta e pelea. 


Diabierna atardi, un di e ho- 
bennan involucra den e pelea 
a reporta na polis stacion cu 
su mayor pa asina entrega 
un keho. Polis a cuminsa un 
investigacion den e caso aki, 
reunion evidencia y tumando 
testimonio di e testigonan 


presente. Mester nota cu e 
incidente recien aki ta sola- 
mente uno di e varios instan- 
cianan unda a mira pelea pasa 
sea na scolnan of den areanan 
publico involucrando studi- 
antenan di varios scol. 


Mirando e moda den aumen- 
to di pelea entre studiantenan 
tanto na scol como riba caya, 
a bira esencial pa enfatisa cu 
violencia y peleanan ta ofen- 
sanan castigabel y un deten- 
cion por surgi a causa di esaki. 


Despues di e incidente aki 
a haci un apelacion na e co- 
munidad pa yuda conscien- 
tisa e hobennan tocante e 
importancia di mantene un 
bon comportamento pa bien- 
estar di nan personal y di nan 
carera den futuro. Mester 
kita e motivacion di e tipo di 
accionnan aki y evita di pro- 
move nan pa medio di graba 
of share e tipo di videonan/ 
imagennan cu no ta sirbi nin- 
gun proposito positivo 


Ministerio di Husticia ta sigui proceso legal pa menornan cu a 
yega via boto 


(CuraçaoChronicle) - Re- 
cientemente, manera vari- 
os medio a reporta caba, 
a observa cu den oranan 


trempan diaranson, 19 in- 
dividuo a yega Corsou ile- 
galmente via boto na Pis- 
cadera Bay. 


Entre e 19 individuonan aki 
tabatin 7 adulto masculino, 7 
adulto femenino y 5 menor 
di edad. Pa haya un solucion 
temporario pa e menornan, e 
Ministerio di Husticia a in- 
strui e agencianan relevante 
pa sigui cu e proceso legal y 
acomoda e menornan, tu- 
mando na cuenta e reglanan 
di 
International 
Conven- 
tion on Rights of the Child 
(CRC). 
E individuonan indocumen- 
ta a ser intercepta via boto 


durante e oranan tempran 
di mainta diahuebs ultimo. 
Despues cu e boto a yega 
costa di Corsou, algun in- 
dividuo indocumenta cu ya 
caba tabata riba e isla a re- 
porta na e Departamento di 
Inmigracion, indicando cu 
nan tabata e guardiannan le- 
gal di e muchanan cu a yega 
via boto. E individuonan aki 
a keda deteni bao sospecha di 
trafico humano. Mirando cu 
e ocupantenan di e boto ta- 
bata indocumenta y compaña 
pa 5 menor, e investigacion di 
trafico humano a keda inicia. 
Pa loke ta trata e bienestar 
di e muchanan, siguiendo 
Ministerio di Husticia su 


procedura, nan a ser poni den 
cuido di un institucion confia 
y sigur pa muchanan mien- 
tras ta warda pa e resultado 
di e investigacion. Informa- 
cion tocante nan localidad 
no por ser revela pa proteha e 
muchanan su siguridad. 


E investigacion di trafico hu- 
mano ta bao investigacion y ta 
responsabilidad di Ministerio 
Publico (OM), y e pasonan 
necesario lo ser tuma basa 
riba e resultadonan. E Min- 
isterio di Husticia lo sigui 
haci tur esfuerso pa proteha 
derechonan humano y dere- 
chonan di muchanan. 


Reglamento di proceso nobo pa casonan civil: Corte ta introduci areglo 
di “small claims” 


Dia prome di october 2023 
e reglamento di proceso 
nobo pa casonan civil ta 
drenta na vigor. E regla- 
mento uniforme aki ta 
aplicabel pa proceduran- 


an di derecho civil cerca e 
cuater Cortenan di Prome 
Instancia (Aruba, Corsou, 
BES y Sint Maarten) y cer- 
ca Corte di Apelacion. 


Den e reglamento aki a inclui 
un areglo special pa e asina 
yama “small claims”. Cu 
esey a codifica un procedura 
rapido, simpel y barata pa de- 
mandanan di placa te cu un 
maximo di f 10.000 ($ 5,587) 
den e marco di e legislacion 
existente. Cu e areglo aki, 
ciudadanonan lo tin acceso 
mas facil na husticia. 


E procedura ta cuminsa cu 
un peticion cu e demandante 
ta entrega na griffie di Cor- 
te, conforme e formulario 
modelo “peticion pa small 
claim” cu Corte a pone na 
disposicion riba su website. 
Na e momento ey, e deman- 
dante ta paga griffierechten di 
f 50 ($ 28). Demandantenan 
cu ta actua den capacidad di 
un profesional of empresa ta 
paga dobel e montante aki. 
No ta rekeri stampia pa e 
procedura aki. Manera ta 
conta pa tur proceduranan 
cerca Cortenan di Prome In- 
stancia y Corte di Apelacion, 
ciudadanonan 
(personanan 


y empresanan) mes por pro- 
cede nan mes y no ta obliga- 
torio haci uso di un abogado. 


Despues cu e peticion a ser 
entrega, hues ta determina un 
fecha pa trata e caso, y griffie 
di Corte ta invita e parti de- 
manda via carta of coreo elec- 
tronico. No tin gasto mara na 
esey pa e partidonan envolvi. 
E parti demanda por entrega 
un defensa por escrito prome 
cu e sesion tuma lugar, pero 
e no ta obliga di haciele. Du- 
rante e sesion di small claim, 
hues ta discuti e caso cu e 
partidonan, y ta determina 
si tin posibilidad di yega na 
un acuerdo amistoso of si por 


dicidi mesora. Si e caso ta 
demasiado complica pa por 
haci esey, hues ta tranferi e 
caso na un sesion normal. E 
transferencia aki tampoco tin 
gasto mara na dje pa e parti- 
donan. 


Tin mas cambio cu a ser haci 
na e reglemento di proceso 
cu e meta di mehora y acelera 
e proceso civil. E reglamento 
di proceso nobo y e formu- 
lario modelo “peticion small 
claim” a ser publica riba e 
website di Corte Comun 
(www.gemhofvanjustitie.org/ 
nieuws/publicaties ). 

Hende muhe enfrentando huicio pa venenamento di pareha na 2020 a 
ser descubri morto na Tilburg 


(NLTimes)—Un 
muhe 
descubri morto dialuna 
dentro di un cas na Til- 
burg a ser identifica como 
e sospechoso Yvon K. ta 
sospecha e muhe di ven- 
enamento di su pareha y 
tabata den proceso pa e 
morto di e homber. Ta- 
bata espera un veredicto 
di e Corte di Districto na 
Breda diaranson, pero e 
situacion a bira incierto 
pa motibo cu ley Hulan- 
des ta preveni cu un sos- 
pechoso recien fayecido ta 
wordo procesa. 


E causa di K. su morto ainda 
ta bao investigacion, pero 
OM a bisa cu a descubri un 
nota di suicidio den e cas na 
Tilburg. E abogado di K., 
Esther Vroegh, tambe a con- 
firma e morto di su cliente e 
mesun dia. Servicio di emer- 
gencia a responde dialuna 
mainta y a forsa e porta habri 
pa asina por drenta rond di 


10:18 di mainta. Eynan nan a 
descubri e curpa di K. 


Grinwis, e victima den e 
caso, a muri dia 8 di decem- 
ber 2020. El a muri den su cas 
na Dorpsstraat na Halsteren, 
Noord-Brabant. A descubri 
un dosis halto di droga suici- 
dio den su sanger, un caso di 
venenamento, segun e fiscal a 
alega den e caso contra K. 


E mesun droga cu a mata 
Grinwis a ser descubri den e 
cas di K. segun OM, e sub- 
stancia a ser descubri den un 
glas di biña y den e resto di 
un yogurt. Ademas, a descu- 
bri substancianan den e curpa 
di e victima cu e sospechoso a 
busca riba su Ipad prome cu 
e victima a muri, segun OM. 


K. tabata un consehero pa 
un asociacion Hulandes pro- 
moviendo fin di bida bolun- 
tario. El a cuminsa un rela- 
cion cu Grinwis na mei 2020. 


Dos luna prome cu su morto 
Grinwis a laga tur cos di dje 
pa su pareha. K. a ser deteni 
na october 2021 y a pasa 11 
luna den detencion prehu- 
icio. Ta sospecha cu e motibo 
pa e asesinato tabata finan- 
ciero. A descubri 227.000 


euro den cash den un safe cu 
K. a rent, y Grinwis a paga 
pa e renobacion di su cas, y a 
dun’e un auto di 50.000 euro. 


Na comienso di e luna aki, 
OM a bisa den corte cu K. 
mester haya convicto di ases- 


inato y sentencia pa 19 aña 
den prizon. E corte di Breda 
a anuncia cu un huicio den 
e caso ainda mester tuma 
luga, pero e hues envolvi den 
e caso lo splica kico esaki lo 
encera diaranson. 


KLM: Pilotonan a cancela protest di dialuna despues cu discusion di 
contracto ta progresa 


(NLTimes)—Pilotonan 
di KLM a cancela un pro- 
testa cu tabata plania pa 
dialuna mainta despues 
cu e aerolinea a yega na 
un acuerdo riba varios 
asunto cu e sindicato di 
e pilotonan, VNV. E dos 
banda lo sigui desaroya e 
framework cu nan a crea 
durante discusionnan di- 
asabra pa asina forma un 
acuerdo colectivo nobo. 


E pilotonan di e sindicato 
mester a protesta 11or di 


mainta ayera na Hulanda. E 
protesta simbolico mester a 
dura 60 minuut, y lo mester 
a afecta entre 10 pa 20 vuelo 
saliendo for di Amsterdam. 


KLM a bisa den un declara- 
cion diadomingo cu “a yega 
na acuerdonan adicional to- 
cante aumento den salario pa 
e pilotonan.” E pilotonan ta- 
bata preocupa tocante varios 
punto, incluyendo salario. 
KLM a ofrece un aumento 
di 5% aña pasa, mientras cu 
e pilotonan tabata kier 6% of 


mas. 


“En principio e acuerdo 
ta sigura cu pilotonan por 
sigui haci nan trabao den un 
manera safe y responsabel y 
cu nos condicion di empleo 
ta keda na e mesun nivel cu e 
pilotonan rond di nos. Esaki 
kiermen cu a yega na un acu- 
erdo pa un aumento averahe 
di 5.5% den salario pa aña pa 
compensa pa e retraso di e 
acuerdo colectivo, cual a caba 
na maart 2023,” VNV a bisa. 


E dos banda tambe a yega na 
un acuerdo pa miho planifi- 
cacion pa asina permiti piloto 
pa maneha nan tempo liber 


mas miho, y haci un miho 
trabao pa inclui pilotonan 
den decisionnan tocante se- 
guridad di biahe. 

Brazil ta e ruta nobo pa narcotrafico cu ta yega for di Europa a traves 
di Africa 


(Infobae) - Un confisca- 
cion record a tuma luga 
siman pasa na Pernam- 
buco, unda a logra haya 
3.6 ton di cocaina -esun 
di mas grandi den historia 
di e pais aki den awanan 
internacional- segun loke 
rapportnan antidroga di 
polis Europeo a confirma 
y a bin denunciando den 
ultimo lunanan. E pais 
aki a bira e waf principal 
pa salida di cocaina pa Af- 
rica, na unda despues ta 
yega na diferente luga di 
Europa. 


E confiscacion aki tabata na 
lama na 33 kilometer di e cap- 


ital di estado Recife. E boto di 
piscamento Palmares 1 cu un 
tripulacion di cinco persona, 
mester a yega na costanan di 
Africa. Nan a sali for di waf 
di Itajaí, na estado di Santa 
Catarina, sur di e pais, na 
unda recientemente otro bo- 
tonan a sali carga cu cocaina 
y a ser intercepta na Africa y 
Spaña, loke ta demostra con e 
narcotraficantenan Brasileño 
cada biaha ta cambia nan waf 
pa sali. 


Loke ta hala atencion ta e no- 
ticia cu segun el Rapport An- 
ual di Droga di Ministerio di 
Interior Italiano ta indica cu 
mandamento di cocaina for 
di Brazil a traves di Africa en- 
tre 2015 y 2021 tabata di 70%, 
despues Ecuador cu 14% y 
Colombia 11%. Na e wafnan 


principal di e pais a confisca 
66,9 ton di cocaina durante 
2019, compara cu 33 ton di 
aña anterior, loke ta indica 
con e mercado ta. 


Eleccion di Africa no ta casual, 
narcotraficantenan 
Brasile- 
ño, den particular e grupo 
criminal Primer Comando 
de Capital (PCC) a cuminsa 
utilisa e continente aki pa e 
facilidad di movemento, dan- 
ki na un red di apoyo local al- 
imenta pa corupcion y apoyo 
di mafia Italiano, special- 
mente ‘ndrangheta calabresa’ 
presente den tur e continente 
africano. 


Guatemala: Riu a desborda y a laga atras por lo menos 18 persona 
desaparecido 


(NTN24) - Autoridadnan 
di Guatemala ta buscando 
por lo menos 18 persona, 
entre nan 10 mucha, cu ta 
desaparecido debi cu riu a 
desborda despues di awa- 
seronan fuerte na ciudad 
di Guatemala, capital di e 
pais. 


Di acuerdo cu rapport oficial, 
teranan a los y riunan a inun- 
da e poblacion Dios es Fiel, 
ubica na e parti abou y cerca 
di e brug El Naranjo. 


E sector aki ta un di tanto po- 
blacion ubica rond di baranca 
di Ciudad di Guatemala na 
unda e riu di e area aki a lastra 
casnan rond di dje. 


“Nos ta lamenta di informa 
cu un mucha a ser localisa 


varios 
kilometernan 
mas 
abao di e riu, na hurisdiccion 
di Chinautla. E hecho a tuma 
luga 2or di marduga y for di 
e ora ey PNC ta mantene su 
personal den area,” Polis Na- 
cional Civil di Guatemala a 
informa riba su rednan social. 


Di otro banda, Coordinador 
pa Reduccion di Desaster 
(Conred) a señala cu te ayera 
tabatin “18 persona desapa- 
recido y seis vivienda cu da- 
ñonan severo.” 


Segun a bira conoci, un gran 


parti di e viviendanan di e 
capital di e pais su awa di riool 
ta bay na e riu cu a desborda, 
na unda hopi habitante cu 
poco recursonan ta lanta nan 
cas informal. 


Rapport di autoridadnan ta 


señala cu e incidente a reg- 
istra den oranan di marduga 
di ayera dialuna ora e awase- 
ronan fuerte di dia anterior a 
provoca cu e riu a inunda e 
area. E coriente di awa, cu a 
lastra piedranan, tera y des- 
perdicio a afecta seis cas di e 
zona, construi den nan may- 
oria cu zink. 


“Memey di e situacion cu ta 
bibando na e momentonan 
aki na e poblacion Dios es 
Fiel, zona 7, bisiñanan ora a 
mita e trabou di PNC, Bomb- 
ero Municipal y Bombero 
Boluntario, como muestra di 
solidaridad a acerca cu cum- 
inda, despues nan a continua 
cu e buskeda y localisacion.” 
PNC a skirbi den red social 
“X.” 


Mas di 34.000 Ecuatoriano a drenta Honduras di forma iregular 


(Infobae) 
- 
Ecuatori- 
anonan ta e di tres grupo 
di migrante cu a drenta 
iregularmente na Hondu- 
ras unda 34.095 ciudadano 


di e pais aki a uni na mas 
di 308.000 biahero cu a 
drenta na e pais Centro 
Americano como parti di 
nan biahe pa yega Merca. 


E cifranan a ser registra pa 
Instituto Nacional de Migra- 
cion de Honduras y ta core- 
sponde pa e entradanan for di 
1 di januari te 20 di septem- 
ber di e aña aki. 


Venezolanonan cu 139.506, 
Cubanonan cu 40.950 ta su- 
pera Ecuatorianonan den e 
registronan, sinembargo, ciu- 
dadanonan di Ecuador ta su- 
pera Haitianonan cu 31.867 
den yegada iregular. Segun 
cifranan oficial, 251.586 per- 
sona ta representa 81.6% 
di tur adulto migrante cu a 
drenta na e pais y 56.596 ta 
mucha menor di edad. 


Augustus ta e luna unda mas 


migrantenan a yega Hondu- 
ras (65.526) den comparacion 
cu juli ultimo, e aumento den 
un luna tabata di 16.573 bia- 
hero mas. 


Honduras a bira e pais di tran- 
sito pa migrantenan Latino 
Americano, Africano y Asi- 
atico. Comisionado Nacional 
di Derechonan Humano di e 
pais aki (Conadeh) a indica 
cu “migrantenan ta sufri hopi 
incidente, principalmente e 
cobro ilegal di transporte of 
di agentenan policial.” 


Despues di yega Honduras, 
e biaheronan mester atravesa 
por lo menos otro pais mas 
pa yega Mexico, e ora ey nan 
lo recore e pais di sur pa nort 


pa yega na frontera cu Merca. 
Traficantenan di persona ta 
ofrece e migrantenan pa hiba 
nan den transporte particular, 
pero hechonan ta demostra 
cu e promesa ey ta falso. 


Durante ultimo simannan, 
Mexico a registra e yegada di 
migrantenan di casi henter 
mundo, principalmente di 
Centro y Sur America. E 
aumento aki ta refleha e ola 
migratorio nobo pa Merca. 
Segun datonan di Aduana 
y Proteccion di Frontera di 
Merca entre october 2021 y 
september 2022 mas di 2.7 
miyon migrante indocumen- 
ta a ser intercepta pa agen- 
tenan di frontera di e pais aki. 

Cuba: Regimen Cubano ta denuncia atentado contra su Embahada na 
Washington 


(CiberCuba) – E regimen 
Cubano a denuncia dia- 
domingo anochi e reali- 
sacion di un presunto at- 
entado contra e sede di su 
embahada na Washington. 
Asina e ex minister, Bruno 
Rodriguez Parrilla, ken a 
atribui e hecho na un indi- 
viduo cu a lansa dos bomb 
molotov contra e edificio, 
a informa ariba su cuenta 
di X. 


E titular di Ministerio di Rel- 
acion Exterior (MINREX) 
a indica cu niun hende a re- 
sulta herida den e supuesto 
incidente. “Den e anochi di 
awe, 24/9, e Embahada di 
Cuba na Merca tabata obheto 
di un atake terorista di un in- 
dividuo cu a tira dos bomb 
molotov. No tabatin daño na 
e personal. Ta precisando e 
detayenan,” Rodriguez Par- 


rilla a señala. 


“Esaki ta e di dos atake vio- 
lento contra e sede diplo- 
matico na Washington desde 
april 2020. E tempo ey, un 
individuo a tira un asalto 
cu arma di candela contra e 
sede,” e minister di e regimen 
Cubano a precisa. 


Durante un evento cu refer- 
encia na e responsabilidad- 
nan di proteccion di e pais 
anfitrion di e legacion dip- 
lomatico, Rodriguez Parrilla 
a afirma cu e gruponan anti 
Cubano ta acudi na teroris- 
mo na momento cu nan sinti 
impunidad, algo ariba locual 
Cuba a alerta e autoridadnan 
Mericano riba dje na dife- 
rente ocasion. 


Segun e prensa oficialista Cu- 
bano, “despues cu e lamenta- 


bel incidente a tuma luga, e 
comunidad internacional ya a 
cuminsa denuncia e hecho y 
a manifesta su solidaridad cu 
e pueblo Cubano.” 
Sinembargo, e reaccionnan 


ariba rednan social di e socie- 
dad civil Cubano ta mustra 
den su mayoria desconfiansa 
den e informacion ofreci pa 
La Habana, hibando hopi 
na opina cu lo por trata di 


un auto atentado realisa pa e 
propio regimen pa impulsa 
su agenda politico di cara na e 
comunidad internacional. 


Republica Dominicana: Gobierno ta reporta reduccion di delincuencia 
den 2023 


(DiarioLibre) – E minis- 
ter di e Presidencia, Joel 
Santos, a afirma cu e ac- 
tividadnan 
delincuente, 
te cu aworaki den aña 
2023, a baha un 14%, den 
comparacion cu e mesun 
periodo di aña 2022. 


“E actividad delincuente den 
loke tin di e aña, compara 
cu aña pasa, ta presenta un 
reduccion di 14%,” Santos a 
indica. 


Den luna di september e 
indicador aki a mantene un 
nivel similar den compara- 


cion cu e luna anterior. E data 
aki ta parti di e rapport di es- 
tadistica semanal cu e presi- 
dente Luis Abinader a analisa 
hunto cu e hefenan di e Polis 
Nacional, di e Ehercito, di e 
Armada, di e Direccion Na- 
cional de Control de Drogas 
y di e Ministerio Publico. 


Minister Santos a presenta 
un resumen na final di un 
rueda di prensa y e manda- 
tario a bandona e rueda di 
prensa algun minuut prome. 


Den e reunion nan a trata e 
temanan di operatividad den 


e invasionnan, ordennan di 
detencion, control di e fies- 
tanan y buskeda di e crimi- 
nalnan mas busca. 


Santos a revela cu a comb- 
ersa ariba e modificacion di 
e structura di incentivonan 
di e Polis cu e meta di pone 
riba un liña e obhetivonan cu 
nan tin pa loke ta trata e re- 
duccion di criminalidad cu e 
incentivo ey. 


E funcionario a bisa cu ta bay 
tin un metodo cu lo ta total- 
mente vincula na e logro di e 
obhetivonan specifico cu nan 


ta poniendo. 


E siguimento cu nan ta duna 


na e encuentro a inclui mas 
provincia, yegando ya caba na 
un cobertura di 73% di nan. 


Venezuela: Chavismo ta kere cu e turismo lo ta e elemento 


(LaPatilla) – “E turismo lo 
ta, den e proximo tempo, e 
elemento fundamental pa 
e crecemento y desaroyo 
di Venezuela a pesar di e 
sancionnan 
internacio- 
nal cu no ta obstaculo pa 
avansa na e pais,” e minis- 
ter chavista di turismo, Ali 
Padron, a sigura 


“Nos, den e proximo tempo, 
ta bay tin den e turismo un 
elemento fundamental pa e 
crecemento, pa e desaroyo y 
pa e inclusion social,” el a bisa 
na inicio di un agenda elabora 
den conexion cu e Dia Mun- 
dial di Turismo, cu ta wordo 
celebra dia 27 di september. 
Den declaracionnan na e 


canal estatal VTV, Padron a 
sigura cu proximamente lo 
bishita e pais Caribense den 
forma masal turistanan di 
Polonia, como tambe ta ye- 
gando for di otro parti nan di 
mundo, entre cual el a men- 
ciona Rusia y Colombia. 


E funcionario chavista a se- 
ñala, cu cuminsando for di 
diadomingo, ta cuminsa de- 
saroya mas di 180 actividad, 
entre nan actividadnan gas- 
tronomico, cultural y deport- 
ivo, programa den e agenda 
pa celebra e Dia Mundial di 
Turismo, entre nan un un 
walk and run cu a tuma luga 
na Caracas, den cual a partici- 
pa mas di 2.900 persona. 


Den luna di augustus, Pad- 
ron a informa cu Venezuela 
ta premira cu e yegadanan in- 
ternacional ta aumenta mas 
di 50% compara cu 2022, ora 
cu 656 mil persona a yega e 
pais for di exterior. 


El a sigura, e tempo ey, cu e ta 
spera cu e cifra ta aumenta te 
na mas cu un miyon sin deta- 
ya si e ta referi na personanan 
cu ta yega for di exterior pa 
cualkier motibo, of turistan- 
an cu otro nacionalidad cu no 
ta Venezolano. 


E regimen di Nicolas Mad- 
uro a studia recientemente 
strategianan pa e reactivacion 
di cruceronan cu Alemania, 


como parti di un agenda di 
trabao desaroya pa e vice 
minister di turismo interna- 


cional, Leticia Gomez, ken a 
bishita e pais Europeo e luna 
aki. 


menciona cu nan a piki basta 
cantidad di sushi. 


A lo largo di e United Na- 
tions’ (UN) Global SDG 
Action Week 2023, e em- 
pleadonan di AAA tabatin e 
oportunidad di participa den 
diferente actividad, incluy- 
endo un wega interactivo 
di concientisacion tocante 
SDG, un presentacion to- 
cante waste management & 
recycling bou encargo di Ju- 
nior Lecturer na Universidad 
di Aruba, Colleen Weekes. A 
haci donacion di paña cu nan 
a distribui entre comunidad 
local a traves di Cruz Cora 
Aruba y diferente scol y riba 
e SDG Flag Hoisting Day 
dia 25 di september 2023. 
Como parti di e United Na- 
tions’ (UN) Global SDG Ac- 
tion Week 2023, e emplead- 
onan di AAA a ricibi un SDG 
Wheel Pin pa continua cu e 
concientisacion na trabou, 
cas y rond Aruba. 


“Sostenibilidad ta integra den 
e vision, e obhetivonan y e 
metanan di AAA y ta p’esey 
ta fortalece ainda mas su 
compromiso di realisacion y 
e contribucion pa e SDGs. 
Door di organisa un United 
Nations’ (UN) Global SDG 
Action Week 2023, nos ta 
sigui asocia nos mes cu otro 
organisacion pa proyectonan 
impactante y duna bek na 
proyectonan comunitario cu 
ta haci uzo di SDG como 
guia, nos ta sigui curasha nos 
coleganan y e comunidad pa 
ta mas socialmente respon- 
sabel", asina Angeline Flem- 
ming, Director of Health, 


Safety and Sustainability na 
AAA, a duna di conoce. 


Tocante AUA Airport 
AUA Airport ta un di e aero- 
puertonan mas ocupa den 
region Caribe cu mas di 22 
diferente aerolinea operando 
pa Aruba contribuyendo na 
mas cu 2.5 miyon pasahero 
pa aña y cu buelonan pa 22 
diferente ciudad 34 diferente 
destinacion directo rond di 
mundo. Di e mercadonan cu 
AUAAirport ta sirbi 77% ta 
for di Merca y Canada, 13% 
for di Latino America, 6% for 
di Europa y 4% for di Antia 
Hulandes te cu luna di Au- 
gustus 2023. AUA Airport 
ta reconoce cu esaki ta danki 
na e economia stabiel, clima 
politico, hospitalidad, popu- 
lacion diversifica y siguridad 
general di nos isla. 


AUA Airport su aspiracion 
ta pa bira un aeropuerto sos- 
tenibel, sigur y a prueba di 
futuro, den region Latino 
Americano 
&amp; 
Cari- 
bense, brindando un luga di 
trabou confiabel, facilidad di 
un aeropuerto moderno y un 
servicio excelente cu ta e re- 
fleha hospitalidad Arubiano, 
contribuyendo na un futuro 
prospero pa Aruba. 


Conoce mas di loke ta pas- 
ando na AUA Airport door 
di bishita www.airportaruba. 
com y conecta cu AUA air- 
port riba Twitter.com/Aru- 
ba_Airport, 
Facebook.com/ 
ArubaAirport, 


Instagram.com/arubaairport/ 

Aeropuerto di Aruba a celebra e United Nation SDG Action Week 2023 


Aruba Airport Authority 
(AAA) cu masha orguyo 
a participa den United 
Nations’ 
(UN) 
Global 
SDG Action Week 2023 to 
#ACT4SDGS. Nacionnan 
Uni, incluyendo tur e es- 
tadonan cu ta miembro, 
a adopta e Agenda 2023 
pa desaroyo sostenibel, cu 
ta proporciona un plan 
pa paz y prosperidad di 
e personanan y planeta. 
Desde dia 15 pa 25 di sep- 
tember 2023, UN SDG 
Action Campaign y su 
socionan global a amplia 
e compromiso y e accion 
rond mundo tocante e 17 
metanan conoci como e 
“Sustainable 
Develop- 
ment Goals”. 


AAA a prepara un programa 
pa e United Nations’ (UN) 
Global SDG Action Week 
2023, yena cu actividad edu- 
cativo y interactivo caminda 


e trahadonan a participa. Di- 
asabra dia 16 di september 
2023, World Beach Cleanup 
Day, AAA hunto cu Kiwanis 
Key Club, a organisa un dia 


di limpiesa na Boca Grandi. 
Un total di 70 participante 
a uni forsa pa yuda haci un 
area di aproximadamente 1.5 
km limpi y ta importante pa 


HENDE A13 


Diamars 26 september 2023 


AHATA a organisa entrenamento pa planificacion di maneho di 
crisis 


Aruba Hotel & Tourism 
Association 
(AHATA) 
den colaboracion cu Bu- 
reau 
Rampenbestrijding 
Aruba (BRA) a organisa 
e entrenamento di “Crisis 
Management Planner” pa 
su miembronan. E train- 
ing di dos dia, facilita pa 
expertonan den maneho 
di calamidad di BRA, a 
duna 52 participante di 
diferente 
compania 
e 
oportunidad pa desaroya 
e habilidadnan critico cu 
ta necesario pa nabega un 
posibel calamidad. 


E programa di e entrenamen- 
to a enfoca riba con pa iden- 
tifica reaccion, capacidad di 
recuperacion, escasez di re- 
curso y con pa alinea e Plan 
di Operacion di Emergencia 
(EOP) di un compania cu e 
Plan Nacional di Emergen- 
cia di Aruba. E entrenamento 
a ricibi reaccion positivo y a 
entrega un certificacion na 
tur participante despues di a 
completa e sesionnan. 


Cu e entrenamento aki AHA- 
TA ta brinda su miembronan 


guia y apoyo pa sa maneha 
y recupera efectivamente di 
cualkier crisis y ta aporta na 
e siguridad di turistanan y tur 
trahado den e sector di hospi- 
talidad y turismo den un caso 
di emergencia. 


AHATA ta gradici Hum- 
phrey Gomez y Rino Her- 
mans di BRA pa e training 
extenso y La Cabana Beach 
Resort & Casino pa facilita 
nan ballroom pa e sesionnan 
di entrenamento. 

Durante un accion policial den bario di Noord 
29 persona a ser atende pa neglisha cacho 


Accion contra personanan 
of doñonan di cacho neg- 
lisha, peligroso, cana los 
ariba caminda publico of 
otro tipo di infraccion den 
ley di cacho ta continua! 


Durante e accion di control 
cu a tuma lugar den algun 
bario di Noord a tuma nota 
di varios infraccion pero a 
logra atende cu bintinuebe 
(29) persona of doñonan to- 
cante diferente infraccion di 
ley di cacho. 


E personanan aki no a tuma 
precuacion suficiente pa asi- 
na e cacho por ta bon cuida. 
Diezcinco (15) persona a haya 
un multa mesora y diezcuater 
(14) a haya un aviso. Mester 
tene cuenta cu e multanan ta 


cuantioso y tin afecto pisa pa 
bo cartera. 


A haci diferente control den 
bario nan di Noord manera: 


Semeleerstraat, 
Fiigaroas- 
traat, Eckmeyerstraat, Fran- 
kenstraat, Monserat, Mon- 
taña, Sabana Liber, Noord, 
Turibana, Kamay, Sero Pela, 


Saliña Cerca, Bakval, Opal, 
Safir, Esmeralda, Topaz, Boe- 
goeroei, Alto Vista, Kurimi- 
auw, Catiri, Seroe Janchi, 
Shiribana, Matadera, Tanki 
Flip, Moko, Papaya, Cunu- 
cu Abou, Washington, Caya 
Cangreu y Palm Beach. 
E controlnan aki lo continua 


den otro barionan inespera. 
Ta haci un suplica pa cuida bo 
cacho, mantene bo mes na e 
ley y reglanan tocante cacho 
y preveni di haya un multa 
indesea. E multa ta halto y lo 
por tin consecuencia pa bo 
cartera. 


Cu ayudo di esunnan presente a gara y wanta homber sospechoso 
arma cu cuchiu na Linear Park 


Diabierna anochi a dren- 
ta informe di cu lo tin 
un homber sospechoso 
arma cu un cuchiu pa- 
tras di Hamaka na Lin- 
ear Park, mesora a dirigi 


patruyanan na e sitio. 
Mientras e patruyanan tabata 
na caminda esunnan presente 
mes a baha riba e sospechoso 
gar’e, kita e cuchiu for di dje 
y a keda want’e te ora polis 


a yega entreg’e na nan. Po- 
lis a detene e sospechoso y a 
confisca e cuchiu. Cu e ve- 
hiculo di transporte a hiba e 
detenido pa warda di polis. 
A 


Polis a bay patras di Botica 
Oduber pa un ex- cu a bay 
cu auto di un dama 


Diabierna anochi a drenta 
informe di un posibel caso 
di joyriding patras di Bot- 
ica Oduber, mesora a di- 
rigi un patruya na e sitio. 


Na yegada di e patruya a bin 
compronde cu un ex di un 
forma of otro lo a pasa man 


pa e yabi di e auto di su ex- 
pareha y a bay cu esaki. Kizas 
pasobra e dama lona bebe un 
tiki dimas of pa otro motibo. 
Polis a tuma nota di e caso aki 
y a bisa e dama cu e por pasa 
den oranan di mainta pa en- 
trega keho na recherche. 

Habitante na Sabana Basora ta lanta haya auto desconoci den su cura 


Diasabra mainta a drenta 
informe di cu un habi- 
tante di Sabana Basora 
a lanta y a haya un auto 
desconoci den su cura, 
mesora a dirigi un pa- 
truya na e sitio. 


Na yegada di e patruya a bin 
compronde cu aki ta trata di 
un BYD blauw. Ora polis a 
controla e number di auto 
a bin ripara cu esaki no ta 
cuadra cu e tipo di auto. Po- 
lis a confisca e auto pa pone 
na disposicion di e legitimo 
doño. 


Na Sabana Grandi como 7 cacho a mata un cabrito chikito y su mama 


Diasabra mainta a drenta 
informe di como 7 cacho a 
mata un cabrito chikito y 
su mama na Sabana Gran- 
di, mesora a dirigi un pa- 
truya na e sitio. 


Na yegada di e patruya a bin 
compronde cu un persona 
di edad a scucha zonido di 
cabrito ta grita desespera y a 
sali pafo wak y ta mira como 
7 cacho 5 preto y 2 bruin 
lastrando un cabrito chikito 
hibando esaki el a core cu e 
cachonan y esakinan a core 
bay cu un di e pianan di e 
cabrito chikito aki y e homber 
a nota cu e mama a ser mordi 


tambe y tabata halando su ul- 
timo roseanan. 
E homber a keda tur disgusta 
ya cu e ta cuida su bestianan 
y ta dedica su mes na agricul- 


tura y cachonan riba caya ta 
drenta su cura y ataca su bes- 
tianan. Polis a tuma su keho 
y a keda di bay mira kico por 
haci pa e homber. 


Polis a detene yiu cu a lanta 
contra su tata y a causa 
hopi destruccion den e cas 
na Sabana Liber 


Diasabra mainta tempran 
a drenta informe di cu tin 
un yiu cu ta lantando con- 
tra di su tata y ta destruy- 
endo cosnan den e cas, 
mesora a dirigi patruya na 
e sitio. 


Na yegada di e patruya a bin 
haya e yiu gritando y kib- 
rando cosnan den e cas, po- 
lis mesora a bay riba dje y a 
detene pa destruccion. Polis 
a bay warda cun’e pa asina e 
calma y refleha di su actonan 
destructivo y problematico. 


Varios patruya di Noord, Oranjestad y 
Santa Cruz mester a bay Caya Musica pa 
un problema! 


Diasabra madruga a dren- 
ta informe di un problema 
na Citgo Sasaki, mesora a 
dirigi patruya na e sitio. 


Na yegada di e patruya a bin 
compronde cu e problema a 
desplaza su mes na Caya Mu- 
sica. Na yegada di e patruya a 
wak e situacion fuera di con- 
trol y a pidi refuerso, na yega- 
da di esaki a logra domina un 
sospechoso y a transporta esa- 
ki pa warda di polis. Mientras 
a avisa e otro partido pa pasa 
entrega keho na recherche. 

2 Detencion despues di accidente spiel cu spiel 


Diasabra atardi a drenta 
informe di un accidente 
unda cu a start un pelea 
un di nan a keda “knocked 
out”, mesora a dirigi pa- 
truya na e sitio. 


Na yegada di e patruya a bin 
compronde cu aki ta trata di 
un accidente unda un chauf- 
feur a bay demasiado na man 
robes y su spiel a dal cu e spiel 
di e auto di direccion con- 
trario maneha pa un dama. 
Eynan a start un discusion y 
e casa di e dama a dal e chauf- 
feur burachi y esaki a cay 
abao “knock out” cu un kap 
patras di su cabes. Polis a pidi 


presencia di ambulance pa 
atende e kap. Polis a detene e 
homber cu a dal e chauffeur 
mand’e vloer. 
Na yegada di e ambulance a 


atende e victima. Despues 
di e atencion medico polis a 
laga e chauffeur supla y esaki 
a surpasa e limite permiti y a 
detene tambe. 


Homber bao influencia di substancia a bay 
busca problema cu personal di Elmar 


Diasabra merdia a drenta 
informe di un pelea den 
Flacciusstraat, mesora a 
dirigi 2 patruya na e sitio. 


Na yegada di e patruya a bin 


compronde cu e pelea lo a 
caba y cu aki lo ta trata di un 
persona bao influencia di un 
of otro substancia cu a bay 
busca problema cu e per- 
sonal di Elmar y despues a 


bay pusha un bisiña y a start 
un problema ora polis a bay 
pa papia cu e persona esaki a 
core drenta e cas sin sali mas 
pafo. 


Homber cu a haci trabao pa bisiña a menasa bisiña si nan no page awe e 
lo tira nan 


Diasabra anochi a drenta 
informe di un caso di 
menasa di morto na un 
adres na Bubali, mesora 
a dirigi patruyanan na e 
sitio. 


Na yegada di e patruya a bin 
compronde cu e homber ta 
burachi y a haci poco trabao 
di corta mata pa e bisiña 
y e tabata kier su placa e 
momentonan ey y a menasa 
cu e lo tira nan tur si nan no 
page awe. Polis a atende cu e 
homber y a detene pa menasa 
cu morto. Polis a bisa e bisiña 
e camindanan pa cana pa e 
caso aki. 


Manera a emiti informe di buskeda y detencion di K.G.A. di 59 aña, 
recherchenan di Santa Cruz a detene 


Diasabra atardi ministe- 
rio publico a emiti e ordo 
di buskeda y detencion di 
e sospechoso K.G.A. di 
59 aña, kende ta core un 
Harley Davidson cora y 
ta ser busca pa menasa cu 
arma. 


Mesora cu a emiti e ordo 


aki recherchenan atento di 
distrito 4 (Santa Cruz) a sali 
bay directamente na e trail- 
er unda e ta biba na Santa 
Cruz y a detene. A prepara 
un team di investigadonan 
pa drenta su trailer y haci 
un buskeda den e trailer pa 
haya tur posibel evidencia 
pa añadi na e investigacion. 

Disjondrick Jacobs , Brainer Lampe y Gerald Moreta a pone Aruba su 
nomber den halto den e competencia di Ironman Maryland 2023 na 
Merca 


Recientemente, Minister 
Xiomara Maduro a repre- 
senta Minister di Deporte 
Endy Croes y Gobierno 
di Aruba pa ricibi e eki- 
po dinamico Disjonrick 
Jacobs, Brainer Lampe, 
Gerald Moreta y team na 
Aeropuerto 
Internacio- 
nal Reina Beatrix na nan 
yegada. 


Brainer Lampe, Disjonrick 
Jacobs y Gerald Moreta a 
participa na e 140.6 (226.3 


km) Ironman Maryland 2023 
na Merca. Cu tempo reg- 
istra di 14 ora, 40 minuut 
y 58 seconde a bira e “fast- 
est track record” di e Iron- 
man na Maryland y Brainer, 
Disjonrick, Gerald Moreta y 
Beyond Sports Limit Foun- 
dation Aruba a ricibi a Award 
Physically Challenged/ In- 
tellectual Disability Open 
Division. Disjondrick a bira 
e prome participante di mas 
hoben den su categoria den 
historia di competencia na 
Ironman na Maryland. Min- 
ister Xiomara Maduro a in- 


dica cu a pesar di e retonan 
cu nan a haya, nan a logra. 
Nan a demostra cu no tin 
ningun limitacion pa alcansa 
bo metanan. Minister Endy 
Croes ta felicita Disjonrick 
Jacobs, Brainer Lampe, Ger- 
ald Moreta y henter e team 
cu e logro grandi aki. Aruba 
ta orguyoso di boso! Esaki ta 
un ehempel bibo di deseo, 
dedicacion, determinacion y 
disciplina. 


Fundacion Pariba Boxing ta presenta un 
anochi di pelea explosivo 


Pariba Boxing Club, un 
fundacion cu no ta gana 
placa (non-profit) dedica 
na empoderando muchan- 
an chikito, nos hubentud y 
adolescente den e deporte 
di Boxeo na San Nicolas, 
ta orguyoso di anuncia su 
prome evento di boxeo. 
Un show di boxeo di niv- 
el halto cu peleanan na- 
cional y internacional. E 
prome evento di boxeo di 
aña na Aruba. 


Dia: 30 di september 2023 
di 8pm pa 10pm den YMCA 


SAN NICOLAS (porta ta 
habri 7pm). 


Como fundacion ta dedica na 
e deporte di Boxeo cu no ta 
traha directamente pa ganashi 
(aunke tin gastonan adicio- 
nal), tur ganashi di E evento 
ta pa apoya directamente e 
proyecto comunitario Di Pa- 
riba Boxing Club. “Nos meta 
no ta solamente pa celebra e 
deporte di boxeo, pero tambe 
canalisa e pasion y disciplina 
pa empodera nos hubentud 
positivamente. Macro duper- 
soy, fundador di Pariba Box- 


ing Club, ta pidi nos comuni- 
dad. “Pa asisti na e evento aki, 
bo no, ta solamente presencia 
peleanan emocionante, pero 
tambe bo ta inverti den fu- 
turo di nos comunidad. 


Pariba Boxing Club ta yama 
bon bini na nos medionan di 
comunicacion, nos publico y 
e boxing fans pa uni cu nos 
pa un anochi elektrisante. Pa 
mas informacion y pa spon- 
soring di tickets tuma con- 
tacto cu: Marco Dupersoy na 
pariba.boxing@gmail.com 
Of Whatsapp 7383556 


Minister Endy Croes a reuni cu director di Fundacion Lotto pa Deporte 
Sr. Junny Figaroa pa elabora riba e proyectonan na caminda 


Minister Endy Croes a 
ricibi director di Lotto pa 
Deporte Sr. Junny Figaroa 
na Bestuurskantoor, unda 
nan a hiba un tremendo 
reunion. Minister a comb- 
ersa hopi di su vision y e 
ambicion pa inverti den 
deporte, tanto pa yuda e 
federacion- y atletanan pa 
nan desaroyo, pero alabes 
inverti den infrastructura 
di e facilidadnan cu a keda 
hopi atras. 


A repasa status di Compleho 
Deportivo Guillermo Pros- 
pero Trinidad na Dakota: 
Minister Endy Croes a duna 
un “update” riba e detayenan 
di e proyecto di renobacion 
di 
Compleho 
Deportivo 
Guillermo Prospero Trini- 
dad na Dakota. Manera ta 
conoci, e stadion aki a wordo 
desaproba desde aña 2016, 
unda nos weganan di selec- 
cion di futbol desde e aña ey 
mester a tuma luga den exte- 
rior. Manera Minister Endy 


Croes a tuma rienda, desde 
september di aña 2021 a haci 
un promesa publico cu lo 
renoba e stadion aki. Danki 
na Gobierno di Aruba, ken- 
denan a bay di acuerdo pa 
aloca un suma substancial 
y Lotto pa Deporte cu a in- 
verti 1 miyon florin pa por a 
yuda inicia e proyecto aki na 
luna di februari di aña 2023. 
E parti concreto ta wordo ful 
renoba, instalacion di cori- 
ente y e airconan ta wordo 


completamente reemplasa pa 
uno mucho mas moderno. A 
aloca un yerbe artificial “state 
of the art” cu ta wordo certi- 
fica pa FIFA y lo pone un ath- 
letiekbaan marca MONDO 
cu ta “top quality”. Pues tur 
cos ta canando bon. 


A repasa mas proyecto: 
Minister Endy Croes a spli- 
ca cu lo inicia pronto un 
proyecto pa instala cuater 
veld di futbol cu luz, esta e 


veldnan cu no tin luz y tam- 
be lo percura di acuerdo un 
plan structural reemplasa tur 
e luznan existente pa LED 
light y aki tambe ta desea pa 
Lotto pa Deporte inverti den 
e proyecto bunita aki. A splica 
director di Fundacion Lotto 
pa Deporte e tantisimo peti- 
cionnan cu drenta pa ayudo 
y claro no por yuda tur hun- 
to, pero lo traha di acuerdo 
un plan. Sr. Junny Figaroa a 
splica di su banda e status cu 
Fundacion Lotto pa Deporte 
ta aden actualmente, cu ta e 
fase pa tuma e maneho di 
loteria bek cual lo tuma luga 
prome cu fin di aña y aki lo 
bin mas fondonan disponibel 
pa deporte. 


Minister Endy Croes a brin- 
da infomacion di e proyecto 
Palo Marga, unda tanto Go- 
bierno di Aruba y Fundacion 
Lotto pa Deporte a inverti 
den esaki, alocando 26 poste 
di luz cu luznan LED ultra 
cla. A renoba Veld di Brazil, 


Veld di Flatstone, Veld di Bra- 
zil, Veld di Flatstone, Baske- 
ball Court Village, Steetwise 
BMX Track. Tambe, a aloca 
luz na BMX Track Jaburib- 
ari, luznan na Aruba Juniors 
a haya atencion y asina por a 
nombra tantisimo ayudo cu e 
veldnan ta hayando. 


Minister Endy Croes a ter- 
mina splicando cu den e ul- 
timo 10 añanan, desde 2010 
bin ariba casi no por a mira 
ningun inversion di placa di 
Lotto pa Deporte den deporte 
realmente. Solamente mester 
a cambia e Raad van Toezicht 
(AVP), kendenan a sinta 12 
aña largo y alabes pone un 
director cu tin deporte como 
su pasion y hunto cu un plan 
y den tremendo colaboracion 
por mira cuanto proyecto ta 
andando. Por mira realmente 
unda bo placa di Lotto pa De- 
porte ta bayendo. Lo bay tin 
hopi mas! 

Secretario General di MEP: Mansur-Rycond-Marisol-Aguanette-Gerlien 
Algun parlamentario di panlefi cu kier bende Aruba na prijs di baca flaco 


Secretario 
General 
di 
MEP ta cuestiona e mane- 
ra con algun politico di 
Panlefi, manera Mansur, 
Ryçond, Marisol, Agua- 
nette y Gerlien kier bende 
Aruba cu Den Haag, Hu- 
landa na prijs di baca 
flaco. Ora Bo no ta com- 
pronde e materia y ora 
nunca bo a traha of lucha 
pa algo bo ta dispuesto pa 
entrega Hulanda sin sa 
kico Bo ta entregando. E 
“Team Panlefi” kier purba 
substancia 30 miyon di in- 
teres (cu Aruba no lo por 
inverti tampoco paso e ta 
bay pa paga debe di Mike) 
como un di e puntonan se- 
gun nan valido pa entrega 
Aruba na Hulanda. 


Mike Eman y AVP a des- 
gracia e pida baranca aki y 
boso tur a brasa Mike: 
Secretario General ta recorda 
e “Team Panlefi” un tiki di e 
historia. Durante aña 2010- 
2017, Mike Eman y AVP ta 
bay den historia como e po- 
liticonan cu a desgracia e pais 
aki. No ta pornada Hulanda 
a “grijp in” na 2014, unda 
Mike a bay bebe Ensure bou 
palo y pone su fanaticada 
ciego bay bati wea dilanti cas 
di gobernador, tira su auto 
cu webo gritando firma awo. 
Pues Mike Eman tabata exigi 
Gobernado firma un presu- 
puesto di Pais Aruba cu un 
deficit di 406 MIYON flo- 
rin. (Mira adhunto e tabel di 
Centrale Bank) Esaki ta defi- 
citnan di 8 aña di goberna- 
cion di Mike Eman. A presta 
un total di 2200 MIYON 
florin pa cera e buraco finan- 
ciero di su propio goberna- 
cion (deficit) sin conta e PPP 
proyectonan cu tabata wordo 


gebook off balance. Tur e 
ocho (8) presupuestonan aki 
cu deficit astronomico, cual 
placa cu Pais Aruba a presta 
riba mercado internacional 
na 6-8 % di interes a wordo 
aproba pa tanto Marisol y 
Mervin Wyatt Ras den Par- 
lamento di Aruba. Nan ta 
esnan cu a grita VOOR ocho 
aña largo ciegamente. Ger- 
lien Croes y Ryçond Dijkhoff 
no obstante conoce e historia 
aki a subi lista di AVP pa brasa 
Mike Eman, campaña pa AVP 
pidiendo pueblo vota pa nan 
y vota AVP. Asina nan brasa e 
corupcion di Paul (caso IBIS) 
y Benny (caso Avestruz) y 


alabes brasa e prestamonan 
gigantesco aki, causa door di 
AVP. Gerlien Croes, Ryçond 
Dijkhoff, 
Marisol 
Lopez 
Tromp, Aguannette Gunn y 
Mevin Wyatt Ras, tur a apro- 
ba e prestamo di 2200 MI- 
YON florin na interes halto. 
Awe ta net e Team Panlefi aki 
kier yora riba interes a cam- 
bio di entrega Aruba na Hu- 
landa? “Het kan verkeren!”. 


Hulanda a presta Aruba 
916 miyon florin y boso 
kier entrega Aruba? 
Debe di Aruba actualmente 
ta 5700 miyon florin, mien- 
tras Hulanda a presta Aruba 
916 miyon florin den Covid 
19 pa yuda traspasa e tem- 
ponan dificil. E 916 miyon 
aki a yuda e comerciantenan 
haya Loonsubsidies pa paga 
nan empleadonan bou cierto 
condicionnan, parcialmente 
a bay na FASE y tambe na 
MKB, esta sosten na Mid- 
del en Klein Bedrijf y banda 
di esaki SVB y AZV tambe 
a ricibi fondonan di e placa 
aki. Si kita 5700 miyon - 916 
miyon, Aruba su debe tabata 
ta 4800 miyon di cual 2200 
miyon florin ta di dos Gabi- 
nete di Mike Eman apenas 


den ocho aña (2010-2017). 
Den e 23 añanan anterior 
desde Status Aparte Aruba 
su debe nacional tabata 43% 
na aña 2009 (1986-2009) y di 
acuerdo cu IMF esaki por ta 
maximo 55%. Pues un Aruba 
financieramente na ordo ora 
MEP a entrega e goberna- 
cion na october 2009 na AVP 
y Mike. Awo pasobra Mike 
Eman a destrui e pais aki den 
ocho aña creando e Mega 
Debe di cual e Team Panlefi 
mes a apoya y awo cu e gobi- 
erno aki a presta manera tur 
pais na mundo pa traspasa e 
pandemia Boso kier entrega 
Aruba? Kier mara nos futuro 
generacionnan na man cu pia 
cu Hulanda, unda 152 Par- 
lametario Hulandes cu no ta 
ni worry di berdad cu Aruba 
mester dicidi riba nos 21 Par- 
lamentarionan di Aruba cu 
pueblo ta scoge? Esaki ta e 
democracia cu e 5 Parlamen- 
tarionan di Panlefi aki ta boga 
p’e? Esaki ta e RAFT cu boso 
ta bringa pa acepta. Boso no 
tin 
berguensa? 
Gabinete 
Wever-Croes na 2019 caba a 
logra Surplus, na 2020 tabata 
tin 44 miyon di Surplus den 
presupuesto, pero Pandemia 
a cambia e destino. Na 2023 


ta logrando 70 miyon di Sur- 
plus pa paga debe di Mike y 
na 2024 lo bolbe logra 70 mi- 
yon di Surplus. Cu e maneho 
aki boso kier entrega? MEP 
no tin miedo di supervi- 
sion, pero si ta contra abuso 
di poder. Ryçond, Gerlien, 
Mansur, Marisol, Aguanette 
Gunn, hendenan cu nunca a 
lucha pa Aruba awo ta PRO 
Sclavitud Moderno. E RAFT 
manera presenta ta Sclavitud 
Moderno. Mescos como cli- 
ente bo presta placa di Banco 
pa traha bo cas pero e director 
ta bisabo ki color bo ta verf e 
cas, cuanto camber bo mag di 
tin, ki tipo di mata bo mag di 
pone den Bo cura, ki tipo di 
pochi WC bo ta pone den bo 
baño di bo soño mientras Abo 
ta cumpliendo “al pie de la le- 
tra” cu Bo pagonan y ta abo a 
firma pa tur responsabilidad. 
Esaki ta e RAFT manera e ta 
awo of un tipo di Rijkswet cu 
Hulanda kier introduci. Esaki 
ta e Aruba cu e Team Panlefi 
kier! Mansur nunca a traha 
den su bida. Di un adicto cu 
a haya tur cos gratis den bida 
awo kier hasta entrega Aruba. 
Papiamento crioyo boso baha 
na awa! Un Supervision cu ta 
fit Aruba ta welcome. 

Lider di partido Curpa Eric Ras: 
Partido Curpa ta e unico partido cu ta 
garantisa un maneho segun leynan di dios 


Nos por a tende cu parla- 
mentario Tevreden ta pidi 
pa laga politica un banda 
y pa uni pa enfrenta Hu- 
landa riba e RAFT. Nos 
ta kere cu Tevreden no ta 
mira e holoshi bon paso e 
ora a pasa dia caba. Awor 
ta 5 pasa di Dios y e baca 
a hoga. For di 2018 Hu- 
landa a firma protocol cu 
nos prome minister pero 
te dia di awe nos prome 
minister no ta cumpli. 
Ora tabata tin tempo pa 
gobierno bin cu un cum- 
bre pa asina haya un base 
amplio y solido nos gobi- 
erno a prefera di hunga 
politica cu e asunto. Te- 
vreden ta desea union, 
pero unda el a keda ora 
nos prome minister scon- 
di a biaha pa Hulanda pa 
firma e acuerdo. Tevreden 
mester acepta cu gobierno 
a hunga cu e macaco y el a 
saca su wowo. 


Riba dje partido MEP kier 
yama Hulanda pa sinber- 
guensa paso Hulanda ta cobra 
Aruba un risico interes ariba 
interes normal riba e 916 mi- 
yon cu pais Aruba a fia y cu 
esey ta un ganashi pa Hulan- 
da. Si nos mira den e periodo 


(2001-2009) di gobernacion 
di partido MEP a subi Mer- 
cado 
internacional 
tambe 
gobierno mester a paga un 
risico interes riba e interes 
normal. Pais Aruba ta pagan- 
do e interesnan aki sin busca 
hende pa difama. Awor ken 
ta mas sinberguensa cu Hu- 
landa ora gobierno di Aruba, 
partido MEP y partido AVP, 
a fia mas cu 5 biyon florin y 
mester paga un risico interes 
riba e interes normal paso ta 
algo normal cu e financiado 
ta cobra. Si esey ta algo nor- 
mal cu ta cobra kiermen cu 
esey ta haci partido MEP un 
gañado cu kier instigando 
inhustamente contra di Hu- 
landa mientras e gobierno 
nan aki mes a firma ora a fia 5 
biyon florin. E risico interes 
cu Aruba mester paga ta keda 
chikito compara esun di e 5 
biyon florin compara e mega 
interes cu e gobierno di par- 
tido MEP y partido AVP cu 
a hinca Aruba den e mega 
debe. 
Nos no ta kere cu e gobierno 
aki por negocia cu Hulanda 
pa locual ta trata e placa cu a 
fia na aña 2020. A habri man 
tuma e placa y a hunga po- 
litica cu sentimento di nos 
pueblo 
durante 
campaña 


2021 ora a bisa cu si kier fase 
sigui anto mester vota MEP. 
Eleccion a pasa, fase a caba y 
lo demas ta puro historia sin 
contenido. Mega debe tin 
nomber partido MEP y fam 
partido AVP. Awe pueblo tin 
un debe di mas 6 biyon flo- 
rin. Si nos gobiernonan for di 
2001 bin ariba a sa di admin- 
istra placa di pueblo awe nos 
grandinan no mester paga pa 
nan remedinan, nan lo tin un 
bon pensioen pa hiba un bida 
digno, esnan sin trabao lo por 
tin un miho bida y muchan- 
an no mester bay scol stoma 
bashi ni paga un schoolgeld 
asina caro. No tabata tin mes- 
ter hisa tarifa di awa y elec- 
tricidad y sigur lo no tabata 
ningun BBO pio BBO na 
frontera cu tin pueblo horca 
y gobierno lo no mester co- 
bra asina tanto accijns pa haci 
e gasolin mas caro cu otro is- 
lanan di Caribe Hulandes. 
Solucion tin pero e gobierno 
aki no por trece ningun solu- 
cion paso nan ta forma parti di 
e gobierno cu a destrui Aruba 
su economia. Aruba mester 
un gobierno di hendenan cu 
ta haci locual cu nan ta pa- 
pia. Nos ta corda cu durante 
campaña partido MEP tabata 


tin su programa di goberna- 
cion y e tabata asina gordo cu 
e ta parce el libro de petete. 
Si pueblo tabata sa cu e libro 
de petete ta solamente me- 
dida tabata para den dje awe 
partido MEP lo no ta den go- 
bierno y lo a hiba un derota 
manera 1985 tempo cu par- 
tido MEP a perde 5 asiento. 
Pueblo e palabra di Dios ta 
bisa pa nos hala for di nos 
mal caminda y pidi Dios por- 
don. Dios lo sana nos tera y 
pueblo lo por mira Aruba flo- 
rece. Nos tin 37 aña den Sta- 
tus Aparte y Aruba a wordo 


goberna pa hendenan cu no 
ta stima Aruba y pa hende- 
nan sin principio. Sabiduria 
humano a demostra cu e no 
ta garantisa bienestar pa nos 
pueblo. Esaki ta tempo pa 
pone confiansa den hende- 
nan cu tin temor di Dios y 
cu no ta bay contra leynan 
di Dios. Tur partidonan po- 
litico cu ta bay contra leynan 
di Dios lo recoge nan cosecha 
pa locual cu nan a sembra. 
Ningun hende por burla di 
Dios y sali sin consecuencia. 
P’esey mes partido Curpa ta 
keda e unico alternativa. 


Prome Minister ta felicita e hobennan Arubiano Disjonrick Jacobs y Brainer Lampe: 
“Ban kere den nos hendenan y den Aruba, paso nos por!” 


Dialuna mainta, na final di con- 
ferencia di prensa di Gobierno 
di Aruba, Prome Minister Evelyn 
Wever-Croes, a felicita e hoben- 
nan Arubiano Disjonrick Jacobs 
y Brainer Lampe cu a logra com- 


pleta e 140.6 miya di e IRON- 
MAN competition na Maryland, 
y a ricibi e "2023 Award Physically 
Challenged/ Intellectual Disabil- 
ity Open Division". 


Prome Minister a expresa, cu e logro 
di e dos hobennan aki, ta pone nos re- 
alisa, cu den bida nada no tin limite 
pa logra locual nos kier logra. Dis- 
jonrick ta un hoben den rolstoel, cu 
a pesar di cualkier descapacidad, ta 
pone su mente y curason pa logra 
haci su soñonan realidad. E logro di e 
dos hobennan aki, mester sirbi como 
ehempel, pa inspira cada un di nos, pa 
kere den nos mes, den nos hendenan, 
y den nos pais. Mirando riba e situa- 
cion actual na pais Aruba, hopi biaha 
nos como Arubiano ta kere un hende 
di afo mas lihe cu nos ta kere nos pro- 
pio hendenan. 


"Ami ta kere den Aruba y su hende- 
nan. Tin ta haci bon, tin ta haci malo, 
y otro ta bin drecha loke a wordo haci 
malo, pero semper nos como Arubia- 
no ta bin hunto pa interes di nos pais. 
Aki na Aruba nos tambe por, y nos ta 


riba e caminda di finanzas duradero 
di nos pais. Desaroyo economico ta 
sigui positivo. Loke nos por influen- 
cia, nos ta influencia, loke no por no 
por, pero nos ta purba si pa e biene- 
star y progreso por yega den tur skina 
di nos pais, cerca tur ciudadano, y pa 
no laga niun hende atras. 


Nos ta sigui na mesa cu Hulanda pa 
yega na e miho alternativa pa pais 
Aruba. Si nos no logra baha e interes 
pa fin di aña, nos lo sigui busca mane- 
ra pa refinancia, y baha interes riba e 
otro debenan, pa asina no tin impacto 
financiero. Nos Gobierno ta trahan- 
do hopi duro di dia y anochi pa hopi 
tempo caba riba e negociacionnan cu 
Hulanda, y nos lo logra. Importante 
ta, pa nos kere den nos hendenan y 
den Aruba paso nos por", Prome 
Minister a termina bisando. 

Resultado Sorteo 
25 september 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 





x match 4 
55.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


290.000,- 


x match 4 


8643 


Sorteo # 4044 


Sorteo # 918 


x afl. 500,00 


x afl.15,00 
x afl 50.00 


Capricornio 


X3 


479 


x Jackpot 


Sorteo # 4044 
Sorteo # 


Sorteo # 2100 


3824 


8314 


Sorteo # 4044 


6155 


x Jackpot 


x match 4 
x afl. 12,00 


www.lottoaruba.com 


resultado : sorteo 25 sept 2023 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


0747 
625.000,- 


x Jackpot 
x match 4+ 


Proximo Jackpot 


X2 


2741 


Afl. 390.000,- 




Letter 


0 
0 
0 
0 


0 
7 


148 


0 
0 
0 
0 
0 



7 



x match 4 
56.000,- 


Proximo Jackpot 


Sorteo # 


Sorteo # 6250 


Sorteo # 


x afl 8,00 


Mega Ball: 


Proximo Jackpot 


290.000,- 


x match 4 


0281 


Sorteo # 5856 


Sorteo # 786 


x afl. 500,00 


x afl.15,00 
x afl 50.00 


Aries 


x3 


998 


x Jackpot 


Sorteo # 8053 
Sorteo # 


Sorteo # 1802 


7605 


1628 


Sorteo # 7097 


3582 


x Jackpot 


x match 4 
x afl. 12,00 


www.lottoaruba.com 


resultado : sorteo 25 sept 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


7961 
625.000,- 


x Jackpot 
x match 4+ 


Proximo Jackpot 


fp 
03-05-08-22-23 


7189 


Afl. 390.000,- 


anochi 


diario 
Korsou 
super4 
flamingo 


6702 
7119 
5911 
4509 
6090 
7875 
super5 
9635 
5805 
0253 
- 
2258 


sorteo/servicio 


Youth Challenge Talent Camp, 2023 


Na Fundacion Centro Famia Piedra Plat 


E aña aki e FCFPP ta or- 
ganisa Vakantie Camp pa 
hoben nan di edad 12 pa 
17 aña. October 2 pa 6 (di- 
aluna pa diabierna) 


E lo ta un Camp cu hopi 
aventura y retonan caminda 
e hoben por demostra su tal- 
entonan cu e tin y por siña 


hopi mas. Lo tin Arte, Baile, 
Musica, Workshop, Deporte, 
Video games, Hiking, y lo 
pasa un dia na Water Park 
Hooiberg. 


E Camp tin un prijs social 
danki na CEDE Aruba y 
ATHA cu ta sponsor un parti 
di e gastonan halto cu tin. 


E Camp ta inclui tur mate- 
rial, snacks, juice, fruta parti 
mainta y cuminda cayente 
merdia. 


Pa inscripcion por yama of 
whatsapp 592-0653 / 569- 
1669 of E-mail: centrofami- 
app@gmail.com 


Oracion di Triduo na honor 
di San Hudas Peregrino 


Grupo San Hudas Tadeo 
Peregrino, tabata den 
un “winterslaap”, pero 
door cu otro luna octo- 
ber 2023 tin un triduo 
na honor di San Hudas 
Tadeo, na Misa Birgen 
di Fatima na Dakota, lo 
wordo teni na cas di Sra. 
Elvira Jansen Sero Preto 
22, Paradera, un oracion 
di Triduo na honor di 
San Hudas Peregrino, 
diahuebs 28 di Septem- 
ber 2023 pa 7or di ano- 
chi, pa lanta animo di e 
devotonan pa prepara pa 
e Triduo di otro luna. 


Manera ta e custumber ta 
resa diahuebs 28 di Sep- 
tember 2023, cu Sra. Elvira 
y dia 29 y 30 di September 
Elvira ta resa cu su famia y 
e devotonan ta resa na nan 
cas. Diadomingo dia 1 di 
october 2023, e devoto ta 
bay cualkier misa pa pidi 
un misa pa gradici San Hu- 
das Tadeo pa e gracianan 
y fabornan ricibi y tambe 
pa no a ricibi esakinan. Si 
acaso no por asisti person- 
almente na un Misa por 
sigui riba TV un Santo Sac- 
rificio di Misa na EWTN of 
riba YouTube tambe, pero 
no lubida cu e posturanan, 
mescos cu ta personalmente 
presente y asistiendo na un 
Santo Sacrificio di Misa na 
un Parokia. Pero ta prefera 
pa asisti personalmente na 
un Santo Sacrificio di Misa 
na cualkier Parokia. 


Si acaso tambe cu no por 


asisti e Triduo na cas di Sra. 
Elvira por scucha e Triduo 
riba Facebook of riba You- 
Tube di Parokia di Fatima. 


E grupo di oracion na 
honor di San Hudas Tadeo 
Peregrino, ta spera cu e de- 
votonan por asisti na e ora- 
cion ya menciona, y aki nos 
por splica e ruta pa yega e 
cas di Sra. Elvira. Ta yega 
na Burger King di antes na 
Paradera, drenta e caminda 
pariba di dje, sigui core 
straight yega na e T-weg y 
bira na man drechi y sigui 
core y e cas ta keda net na e 
skina (un cas moda bieu) na 
man links color geel y pega 
na dje un regenbak). 


Nos ta spera y confia, cu e 
devotonan lo por asisti se- 
guramente na e Triduo aki 
, awo cuminsando Septem- 
ber 28, 2023, na honor di 
nos San Hudas Tadeo Per- 
egrino stima, na cas di Sra. 
Elvira Jansen . 


Pa otro luna di october 
2023 p’e Triduo y fiesta na 
honor di San Hudas Tadeo, 
por spera mas informacion, 
keda pendiente. 
Si tin cualkier devoto cu lo 
ta desea pa ricibi mas in- 
formacion por yama libre- 
mente Sra. Myriam Vrolijk 
na number di telefon 594- 
1829 of Sra. Ida Croes na 
594-4144. Cu mucho gusto 
nan lo por duna mas infor- 
macion. 


SERVICIO A21 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. pa mas informacion 
Tel. 563 6762 
_________________________ 


TA BENDE 
1 box di palo den bon condicion 
Fls.50.00 
Tel. 560 8929 
__________________________ 


SERVICIO PUBLICO 


pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 


pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. tira sushi afo, 
Tel. 738 1908 
________________________ 


SERVIO PUBLICO 


ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 
SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
masaje reductores, terapias 
para el dolor, terapia infraroja, 
kinesiotape, tratamiento faciales 


avicenastraat #18 local a 
Tel. 566 1412 /561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba Cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


TA HUUR 
Un apartment, 1 camber, baño, 
sala, cushina, entrada priva 


madiki 67 
Tel. 593 0769 / 593 3514 
583 2034 


Sushi den cura? 


ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul 
Tel : 746 0518 / 569 7539 


_____________________________________ 


a v i s o @ b o n d i a . c o m 


SERVICIO PUBLICO 
Handyman 


pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


SERVICIO 


reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA BENDE 
Combo di regalo pa 
tur ocasion: 


mugs, kerki di biña, 
tablashi cu leyenda 
Cell whatsaap 567 2907 
_________________________ 


Pronostico di tempo 


Oranjestad: 
Paradera 
Tel. 588 6638 


San Nicolas: 
Aloe 
Tel. 584 4606 


Tempo: 
Awe tardi y awe nochi: par- 
cialmente nubla y general- 
mente seco 
Den marduga y mañan: par- 
cialmente nubla cu un awa- 
sero breve 
Temperatura maximo 34 gra- 
do Celsius 
Temperatura minimo 29 gra- 
do Celsius 
Indice di calor (heat index) 
den y rond di oranan di mer- 
dia: 35 pa 44 grado Celsius 
UV index: 12 


Temperaturanan lo ta un 
poco mas halto cu normal 
den proximo 24 ora. Ta pidi 
publico pa tuma e precaucio- 
nan necesario pa evita com- 
plicacionnan di esaki. 


Bahada di solo : 6:34 pm 
Subida di solo : 6:29 am. 


Biento: 
Modera for di direccionnan 
entre oost-noordoost y oost- 
zuidoost; 
Forsa 3 te 4 (12 te 30 km/ora, 
7 te 16 nudo) 
Durante di dia basta fuerte 
te posiblemente fuerte den 
rafaga; 
Forsa 5 te 6 (31 te 50 km/ora, 
17 te 27 nudo) 


Situacion general di tem- 
po pa proximo 24 ora: 
Humedad persistente den 
e partinan mas abou di at- 
mosfera lo por produci den 
oranan di marduga y mainta 
trempan localmente un awa- 
sero pasahero te breve. Sobra 
di dia tempo lo keda general- 
mente seco. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil, en- 
tre 2 pa 3 pia. 
Na partinan oost te noord- 
west di costa: generalmente 
modera entre 4 pa 5, local- 
mente 6 pia 


obituario/SErViCio 
a22 

“Señor ta mi wardador, mi no 
tin falta di nada. Den cunucu 
di yerba berde e ta pone mi 
sosega. E ta hiba mi na awa 
trankil, pa mi bolbe haya forsa” 
Salmo: 23 


A fayece cristianamente: 


Juan Maximi Hermano Boezem 
Mihor conoci como: Armando of Paito 
Ridder in de orde van Oranje-Nassau 
*16-05-1928 †21-09-2023 


Na nomber di su: 


Esposa: †Maria (Carmen) Boezem-Gomes 
Yiunan: 
Crusita y Alirio Nava Kock 
Boy y Imelda Boezem-Geerman 
Max Boezem 
Mary Lou Boezem y †Raymond Kock 


Nietonan: 


Christopher Boezem y Gabrïella de Mey 
Edson Kock y Ti Joie 
Rayson Kock 
Rigo Nava y yiu 
Nilo Nava 
Carlos Nava 
Manera yiu: Norvin Croes 


Ruman(nan): 
†Carmita Boezem y Famia 
†Lorencio Boezem y Famia 


Cuñanan: 


Cecilia Jacobs y Famia 
†Margarita Werleman y Famia 
†Clark Gomes 
†Justina Gomes 
Thea Gomes y Famia 
Sonia Gomes y Famia 
Sobrino stima: Michael Croeze, Esposa y yiu 
Demas sobrino/a(nan): Karin, Esther, Isa, Joan, 
Lorraine, Jerry, Janine, Angele 


Ihanan: Theo Werleman, Sandra Cheung, Karin 
Croeze, Norvin Croes 
Na tur su primo y primanan, swa y cuñanan, comer 
y compernan. 
Amigo/a(nan) di cas: Esmeralda Krosendijk y famia, 
Eric Croes 
Bon bisiña(nan): Lalany Mayra Ras y famia, 
Bahaaedine y Mouna Hallab y famia 
Ayudantenan: 
Barbara, Marcos y Gregory 
Dokter di cas: 
Dr. Kenneth Croes y asistente 
Demas famia: Boezem, Gomez, Gomes, Geerman, 
Kock, Nicolaas, Kusmus, Vis, Thomas, Semeleer, 
Werleman, Jacobs, ’t Mannetje, Croes, Libier, de 
Freitas, Nava, Krosendijk, Ras, Hallab, Williams, de 
Mey, koolman y demas famianan na Aruba, Bonaire, 
Corsou, St. Croix, Hulanda, Merca, Polonia y 
Belgica. 
Ta invita demas famia, bisiña, amigo, su ex-coleganan 
di Ontvanger der Belastingen y conocinan pa e acto 
di entiero cual lo tuma luga diamars 26 di september 
2023 for di 2or pa 4or di atardi na Aurora Funeral 
Home y despues lo sali pa Santana Catolico De Vries 
na Santa Cruz. 
Despensa nos cu si den nos tristeza nos a lubida un 
of mas famia. Nos ta lamenta cu nos no ta ricibi 
bishita di condolencia na cas. 


Dios ta amor y amor ta Dios. Maske mi no ta na e mundo 
aki mas, tur dia lo mi ta banda di boso curason. Mi por 
stens di loke senjor ta haci. 
Salmo 33. 


Cu inmenso tristeza na nos curazon pero conforme cu 
boluntad di nos Señor nos ta anuncia fayecimento di nos 
Ruman y Omo stima 


Sr. Gilberto Marco Croes 
Mihor conocí como “Betto” 
*11-05-1948- †16-09-2023 


Na nomber di su: 
Mayornan: †Paulus y †Chinda Croes-Luidens 
Rumanan: 
† Nadi y † Maria Croes-Loefstop; 
†Everaldo Croes 
†Felipe Croes 
Valentin y Margo Croes-Vrolijk 
Maria y †Cobito Vrolijk-Croes 
†Fabia Croes 
†Augustin y Swinda Croes-Erasmus 
† Marta Lucia Tromp-Croes y Benito Tromp 
Thelma Croes 
Lourdes y Harold Tromp-Croes 


Sobrinonan: 
Lugia y †Alberto Wernet-Croes, 
Raymond y Ivette Croes-Croes, Johny Croes y Adeline 
Croes, Marisol Croes, Suzy Vrolijk, †Aurin y Eric Croes- 
Vrolijk, Richard y Charlotte Vrolijk-Rosel, 
Cindy y Bryan Herde-Robles, Jairzinho y Rosita 
Croes-Suarez, Gregory Croes , Danilah Croes y Greg 
Maduro, Gilbert y Francine Croes, Victor Tromp y Jessy 
Larmonie, Angelie Arends, Jeffrey Arends y Monica 
Camara, Marylou y Moises Fernandez-Tromp, Alexandra 
Tromp y Justin Every 


Sobre sobrinonan cu el a stima manera yiu : Analyn, 
Aimee, Enriq, Keanu, Sophie, Tyrone, Noah, Maya, 
Valentina, Daniel, Hemely 
Tur otro sobre sobrinonan 


Su ihanan: Marisol Croes – Richard Vrolijk 
Manera sobrina: Anna Maria Tromp y yiunan 
Amistadnan di cas: Emigda y Percy Ignacio-Jansen 
Joanna Mendez 


Su bon amigonan: Martha y Mario Mejia-Vargas 
Jaime Vargas, Clara (Chichi) Vargas 


Su bon bisiñanan 


Amistadnan y Ex Coleganan: Holliday Inn, Bushiri 
Beach Hotel y Aruba Beach Club 


Primonan y demas Famia: Croes, Luidens, Tromp, 
Vrolijk, Erasmus, Loefstop, Vrolijk, Lacle, Winterdaal, 
Arends, Herde, Robles, Lampe, Loefstop, Ras, Rosel, 
Camara, Suarerz, Larmonie, Wernet, Fernandez, 


Acto di condolencia y despedida lo tuma lugar diaranson 
27 di september 2023 di 9or pa 11or di mainta na Aurora 
Funeral Home. 


Nos ta lamenta cu despues di Entiero nos no lo por ricibi 
bishita di Condolencia na cas. 
Nos ta pidi nos disculpa si den nos tristeza nos lo por a 
lubida un of otro famia. 


Tur cos aki na mundo tin su ora y su tempo, 
Ora pa nace y ora pa muri, ora pa yora y ora pa 
hari, 
Ora pa keda keto y ora pa papia, ora pa stima y 
ora pa odia, 
Ora pa guerra y ora pa paz” 
Predicador 3:1-2-4-7-8 


Cu inmenso tristeza na nos curazon nos ta 
anuncia fayecimento di: 


Leopoldus Albertus Yrausquin 
Mihor conoci como: “All” 
*04-06-1966 †24-09-2023 


Acto di entiero lo wordo anuncia despues. 


Plan Vacacional Playa 
Pabao di luna di october 


Directiva di Centro di Bario Playa Pabao ta 
anuncia cu e aña aki un biaha mas ta organisa 
nan famoso y tan spera “Plan Vacacional” di 
luna di october. E actividad ta tuma lugar na 
Centro di Bario Playa Pabao cu un duracion 
di un siman, cuminsando 2 di october y ter- 
minando 6 di october. 


E programa ta di dialuna pa diabierna di 8or am pa 
12or pm. Nos Plan Vacacional ta specificamente 
pa muchanan entre 4 y 12 aña. A riba peticion di 
e muchanan por dicidi pa hisa e edad pa 15 aña. 
Durante e siman aki ta bay tin actividad cu lo tuma 
lugar na Centro mes y tambe lo bishita diferente 
lugar manera nos ta bay pool, deporte, obra di 
man y hopi actividad mas. Tambe tin informa- 
cion y instruccion di e deporte di baseball y tambe 
ta bay tin weganan recreativo pa tur mucha tanto 
paden como pafor. Manera tur aña e ultimo dia di 
e Plan Vacacional lo tin un anochi di presentacion 
pa mayornan por gosa di show cu cada grupo ta 
presenta. Naturalmente por bin cambio ainda den 
e programa. Mayornan por pasa inscribi nan yiu 
(nan) na Centro di Bario Playa Pabao di dialuna pa 
diabierna, mainta entre 8or am y 12or pm y atardi 
entre 2or pm y 6or pm. Nos Plan Vacacional tin un 
duracion di un siman y ta cobra e suma di 50 florin 
pa mucha cu ta inclui tur actividad cu ta tuma lugar 
y tambe cada mucha ta haya un sandwich cu juice 
mainta. Pa motibo organisatorio e ultimo dia pa 
inscribi ta diasabra mainta dia 30 di september te 
cu merdia 12’or. 


Directiva di Centro di Bario Playa Pabao ta recorda 
mayornan pa inscribi nan yiu (nan) na tempo pa 
asina evita cu e mucha ta bay riba lista di espera. 
Directiva di Centro di Bario Playa Pabao ta desea 
nos muchanan di Playa Pabao y di Aruba en gener- 
al un dushi vakantie. Pa mas informacion por pasa 
libremente durante orario di inscripcion of yama 
Centro di Bario Playa Pabao telefon 583-7775 en- 
tre 3or pm y 6or pm. 


internacional a23 

Biden ta bisa lidernan di islanan Pacifico cu e ta tende nan advertencia 
tocante cambio di clima y lo actua 


(AP)—Presidente 
Meri- 
cano Joe Biden a conta 18 
lidernan di e Pacific Is- 
lands Forum cu e a tende 
nan advertencia tocante e 
efecto di cambio di clima 
riba nan region y cu su ad- 
ministracion ta compro- 
mete nan mes pa yuda nan 
aborda esaki. 


Lidernan di islanan Pacifico a 
reuni dialuna pa e comienso 
di un cumbre di Washington 
di dos dia. Hopi tabata critico 


di paisnan rico cu no ta haci- 
endo suficiente pa controla 
cambio di clima a pesar di ta 
responsabel pa gran parti di e 
problema, y pa beneficio for 
di prestamo provee pa na- 
cionnan vulnerabel pa mitiga 
e efectonan. 


Na e comienso di e cumbre, 
Biden a bisa cu su adminis- 
tracion ta pidiendo Congreso 
aproba 200 miyon dollar den 
asistencia nobo pa e region, 
incluyendo financiamento pa 


yuda e islanan prepara pa de- 
sasternan di clima y natura- 
lesa y mehora infrastructura. 
Biden a priorisa un relacion 
den e region Pacifico durante 
un tempo cu tin preocupa- 
cion na Merca tocante e in- 
fluencia di China cu ta creci- 
endo. 
Como parti di e cumbre, 
Merca ta estableciendo rela- 
cion diplomatico cu dos na- 
cion Sur Pacifico, esta Cook 
Islands y Niue. Secretario di 
Estado Anthony Blinken a 


tuma parti den un ceremonia 
di firmamento cu e premier 
di Niue, Dalton Tagelagi, 
y mester haci mescos cu e 
prome minister di Cook Is- 
lands, Mark Brown, pa marca 
e relacionnan nobo. 
Brown a acepta e relacion en- 
tre Cook Islands cu Merca y 
a bisa cu e partnership aki por 
ta un herment importante pa 
yuda e region logra su aspi- 
racionnan. E forum ta inclui 
Australia, Cook Islands, Mi- 
cronesia, Fiji, Polinesia Fran- 
ces, Papua New Guinea, Re- 
publica di Marshall Islands, 
Samoa, 
Solomon 
Islands, 
Tonga, Tuvalu y Vanuatu. 


Biden mester a cancela un 
bishita pa e region Indo- 
Pacifico, cual mester a bira 
un biahe historico pa Papua 
New Guinea, tambe como 
un bishita pa Australia pa un 
reunion cu lidernan di e part- 
nership Quad pa asina e por 
enfoca riba limitenan di debe 
na Washington. Biden mes- 
ter a bira e prome presiden- 
te Mericano den oficina pa 
bishita Papua New Guinea. 


E presidente Mericano ta pla- 
nia pa honra e prome min- 
ister di Australia, Anthony 
Albanese, cu un bishita otro 
luna. 


Lider di Banco Central Europeo: grado di interes lo keda halto “tanten 
cu mester” 


AP)—E hefe di e Banco 
Central Europeo (ECB) a 
bisa dialuna cu e gradonan 
di interes lo keda halto 
suficiente 
pa 
limita 
actividad empresario pa 
“tanten cu mester” pa por 
surpasa inflacion. Asina 
mes, e tin compasion pa 
propietarionan cu a mira 
nan 
hipoteca 
aumenta 
hopi. 


Christine Lagarde a bisa cu 
gradonan di interes lo keda 
halto pasobra presion riba 
prijs “ta keda fuerte” den 
e 20 pais cu ta uza euro. 
“Gastamento riba vakantie 
y biahamento” y aumento 
den salario tabata strobando 
e caida di nivel di prijs hasta 
mientras e economia ta keda 
floho, el a bisa. Inflacion 
anual den e zona Europeo a 
baha un tiki for di 5.3% den 
juli pa 5.2% den augustus. 


ECB a subi nan grado di 
deposito pa 4% despues di un 
record den aumento for di 
-0.5% den juli 2022. El a nota 
e strobamento di inflacion 
riba hogarnan cu salario abao 


cu ta uza un pida grandi di nan 
entrada riba cosnan basico 
manera energia, bisando cu e 
pa baha inflacion pa 2% ta e 
solucion. 


“Mas lihe nos yega eynan, 
mas stabiel prijsnan ta keda, 


y menos doloroso e lo ta pa 
sigui dilanti,” Lagarde a bisa. 
Analistanan ta pensa cu ECB 
kisas ta bay stop di aumenta 
gradonan di interes mirando 
e señalnan di un aumento 
di deterorio den e economia 
Europeo. 
Otro 
banconan 


central, incluyendo e Banco 
di Inglatera y e Reserva 
Federal Mericano, a preveni 
aumento di grado siman 
pasa mientras cu nan ta yega 
na e fin di nan campañanan 
aumentamento. 


Inflacion a surgi mientras cu 
e economia global a cuminsa 
recupera for di e pandemia di 
COVID-19, y despues Rusia 
a invadi Ucrania, resultando 
den un aumento enorme den 
prijs di energia y cuminda. 
Lagarde a bisa cu e gradonan 
di interes ta suficiente halto 
awo pa haci un “contribucion 
substancial” 
pa 
reduci 
inflacion si “mantene esaki 
pa un duracion suficiente.” 
E banco ta mira inflacion 
reduciendo pa un averahe di 
2.1% na 2025 despues di a 
yega na un record 10.6% den 
october. 


Gradonan mas halto ta e 
metodo principal di e banco 
central 
contra 
inflacion 
excesivo. Nan ta influencia 
e costo di credito den henter 
e 
economia, 
haciendo 
e 
mas caro pa haci prestamo 
pa cosnan manera cas of 
facilidadnan 
di 
empresa. 
Esey ta reduci demanda 
pa 
producto 
y, 
como 
resultado, inflacion ta riesga 
e 
crecemento 
economico 
tambe. 

Residentenan di Lahaina a cuminsa bolbe back sitio destrui pa candela 


(AP) - Algun residentenan 
di Lahaina a bolbe back 
nan propiedadnan debas- 
ta dialuna pa prome biaha 
desde cu e ciudad di Ha- 
waii a ser destrui pa can- 
dela casi 7 siman atras. 


E prospecto di bolbe a cau- 
sa emocionnan fuerte den 


e residentenan cu mester a 
bandona nan casnan den auto 
of na pia mientras cu candela- 
nan tabata consumi Lahaina, 
e capital historico di e ex re- 
ino di Hawaii. E candela cu 
a tuma luga dia 8 di augus- 
tus a causa e fayecimento di 
92 persona y a destrui mas 
di 2,000 edificio, mayoria di 


nan casnan. Algun di e sobre- 
vivientenan a bula den awa y 
a busca refugio den olanan 
mientras cu huma scur tabata 
blokia e solo. 


Oficialnan a urgi e residen- 
tenan bolbiendo back e area 
pa no busca door di e res- 
tonan pa asina no lanta stof 


toxico. E prome area cu a ser 
duna e ‘ok’ pa bolbe drenta ta 
e zona pa noord di Lahaina. 
E residentenan por a bolbe 
back pa bishitanan supervisa 
entre 8or di mainta te 4or di 
atardi riba dialuna y diamars. 


For di blokia di Guardia Na- 
cional cerca di e zona, Jes 
Claydon por a mira e ruina di 
e cas unda el a biba pa 13 aña 
y a cria 3 yiunan. Tiki resto 
por a ser reconoci ademas di 
e pochinan di ‘sea glass’ cu ta- 
batin dilanti e porta. Claydon 
tabatin spera di por coelcta e 
pochinan aki y cualkier me- 
moria cu e por a haya, “mi 


kier e libertad di por ta ey y 
absorbe loke a pasa,” el a co- 
menta. “Cualkier cos cu mi 
por haya, aunke ta djis e po- 
chinan ey, mi kier bay cune.. 
e ta un parti di cas.” 


E personanan cu a bolbe back 
a ricibi awa, stacion pa laba, 
w.c portatil, cuido medico 
y di salud mental ademas di 
transportacion si necesario. 
Gruponan di boluntarionan 
tambe a ofrece ekipo di pro- 
teccion personal, incluyendo 
tapaboca. Oficialnan a adverti 
cu e restonan por contene as- 
bestos, jood y otro toxinanan. 


Senador democratico Menendez ta rechasa yamadonan pa retira 


(AP) - Senador Demo- 
cratico 
Mericano 
Bob 
Menendez di New Jersey 
a pusha contra acusacion 
federal di corupcion riba 
dialuna, bisando cu e casi 
mita miyon dollar cu au- 
toridadnan a haya den 
cash na su cas tabata di 
su spaarmento personal y 
no di soborno y tabata na 
su cas pa usa den caso di 
emergencia. 


Rechasando yamadonan den 
aumento pa su persona re- 
tira, e presidente influencial 


di e Senate Foreign Rela- 
tions Committee a bisa cu e 
ta kere cu e lo ser libera di e 
acusacion cu el a acepta placa 
cash y oro a cambio di ayuda 
Egipto y New Jersey su aso- 
ciadonan di negoshi. 


“Mi ta reconoce cu esaki lo 
ta e lucha mas grandi te awo, 
pero manera mi a declara du- 
rante henter e proceso, mi ta 
kere firmemente cu ora tur e 
hechonan keda presenta, no 
solamente mi persona lo keda 
exonera sino cu mi lo sigui 
como New Jersey su Sena- 


dor,” Menendez a declara. 


E no a responde na pregun- 
tanan y no a bisa si e lo busca 
reeleccion proximo aña. 


Tratando e acusacionnan den 
e acusacion formal revela dia- 
bierna cu autoridadnan a haya 
placa den envelopnan y paña 
na su cas, Menendez a bisa 
cu esaki ta a causa di su may- 
ornan su miedo cu fondo lo 


ser confisca, miedo cu ta bini 
for di nan tempo na Cuba. 
“Esaki por mustra ouderwets, 
pero esakinan ta placa cu mi a 
saca for di mi propio cuenta 
di spaar basa riba e ingreso 
cu mi a adkiri legalmente du- 
rante e 30 añanan,” el a splica. 


Autoridadnan a haya mas di 
10 envelop cu mas di miles 
di dollar den cas cu tabatin 
e fingerprint di un di e otro 


acusadonan den e caso, segun 
e acusacion formal. 


Menendez tambe a atende 
su relacion cu Egipto, cual 
ta hunga un rol central den e 
acusacion den su contra, sug- 
iriendo cu e tin tempo siendo 
fuerte riba e pais a causa di su 
detencion di Mericanonan 
y “otro abusonan di dere- 
chonan humano.” 


